

**หมวดวิชาศึกษาทั่วไป
มหาวิทยาลัยราชภัฏเชียงใหม่**

**(ฉบับปรับปรุง พ.ศ. 2562)**

**หมวดวิชาศึกษาทั่วไป**

**มหาวิทยาลัยราชภัฏเชียงใหม่**

**(ฉบับปรับปรุง พ.ศ. 2562)**

1. **หมวดวิชาศึกษาทั่วไป**

ชื่อภาษาไทย หมวดวิชาศึกษาทั่วไป มหาวิทยาลัยราชภัฏเชียงใหม่

ชื่อภาษาอังกฤษ General Education, Chiang Mai Rajabhat University

1. **หน่วยงานรับผิดชอบ**

สำนักงานจัดการศึกษาทั่วไปและศิลปวิทยาศาสตร์ มหาวิทยาลัยราชภัฏเชียงใหม่

1. **หลักการและเหตุผล**

**3.1 ความเป็นมา**

วิชาศึกษาทั่วไป (General Education) เป็นกลุ่มวิชาหนึ่งที่มีความสำคัญในหลักสูตร
และการสอนในระดับอุดมศึกษาควบคู่กับกลุ่มวิชาชีพ (Professional Education) เพื่อพัฒนาบัณฑิตให้มีความสมบูรณ์อย่างแท้จริง การจัดการศึกษาหมวดวิชาศึกษาทั่วไปในระดับอุดมศึกษา
ของประเทศไทยได้เริ่มดำเนินการมาเกือบสี่ทศวรรษ นับตั้งแต่ พ.ศ. 2517 โดยทบวงมหาวิทยาลัย (องค์กรในขณะนั้น) ได้มีประกาศเรื่อง เกณฑ์มาตรฐานหลักสูตรระดับปริญญาตรี พ.ศ. 2517 กำหนดให้หลักสูตรในระดับปริญญาตรีทุกหลักสูตร ต้องมีองค์ประกอบของ “วิชาพื้นฐานทั่วไป” อย่างน้อย 30 หน่วยกิต แต่จากการดำเนินงานตามประกาศดังกล่าวพบว่า ขอบเขต จุดมุ่งหมาย
และลักษณะรายวิชาของกลุ่มวิชาพื้นฐานทั่วไปยังไม่มีความชัดเจนเพียงพอ สำนักงานคณะกรรมการ การอุดมศึกษา จึงได้มีการปรับปรุงเกณฑ์มาตรฐานหลักสูตรระดับปริญญาตรีและกำหนดให้มี
“วิชาศึกษาทั่วไป” แทน “วิชาพื้นฐานทั่วไป” ตั้งแต่ปี 2532  2542 2548 และ 2558 ตามลำดับ และตามเกณฑ์มาตรฐานหลักสูตรระดับอุดมศึกษา พ.ศ. 2558 ได้ให้นิยามความหมายของหมวดวิชาศึกษาทั่วไปว่า

“*หมวดวิชาศึกษาทั่วไป* หมายถึง หมวดวิชาที่เสริมสร้างความเป็นมนุษย์ที่สมบูรณ์
ให้มีความรอบรู้อย่างกว้างขวาง เข้าใจและเห็นคุณค่าของตนเอง ผู้อื่น สังคม ศิลปวัฒนธรรม
และธรรมชาติ ใส่ใจต่อความเปลี่ยนแปลงของสรรพสิ่ง พัฒนาตนเองอย่างต่อเนื่อง ดำเนินชีวิต
อย่างมีคุณธรรม พร้อมให้ความช่วยเหลือเพื่อนมนุษย์ และเป็นพลเมืองที่มีคุณค่าของสังคมไทย
และสังคมโลก*”* โดยสถาบันอุดมศึกษา อาจจัดวิชาศึกษาทั่วไปในลักษณะจำแนกเป็นรายวิชา
หรือลักษณะบูรณาการใด ๆ ก็ได้ โดยผสมผสานเนื้อหาวิชาที่ครอบคลุมสาระของกลุ่มวิชาสังคมศาสตร์ มนุษยศาสตร์ ภาษา และกลุ่มวิชาวิทยาศาสตร์กับคณิตศาสตร์ ในสัดส่วนที่เหมาะสม เพื่อให้บรรลุวัตถุประสงค์ของหมวดวิชาศึกษาทั่วไป โดยให้มีจำนวนหน่วยกิตรวมไม่น้อยกว่า
30 หน่วยกิต

อนึ่ง การจัดวิชาศึกษาทั่วไปสำหรับหลักสูตรปริญญาตรี (ต่อเนื่อง) อาจได้รับการยกเว้นรายวิชาที่ได้ศึกษามาแล้ว ในระดับประกาศนียบัตรวิชาชีพชั้นสูงหรือระดับอนุปริญญา
ทั้งนี้ จำนวนหน่วยกิตของรายวิชาที่ได้รับการยกเว้นดังกล่าว เมื่อนับรวมกับรายวิชาที่จะศึกษาเพิ่มเติมในหลักสูตรปริญญาตรี (ต่อเนื่อง) ต้องไม่น้อยกว่า 30 หน่วยกิต

และตามประกาศกระทรวงศึกษาธิการ เรื่อง แนวทางการบริหารเกณฑ์มาตรฐานหลักสูตรระดับอุดมศึกษา พ.ศ. 2558 ข้อ 6 ได้ระบุถึงการจัดการเรียนการสอนหมวดวิชาศึกษาทั่วไปว่า
“วิชาศึกษาทั่วไป มีเจตนารมณ์เพื่อเสริมสร้างความเป็นมนุษย์ที่สมบูรณ์ โดยให้ศึกษารายวิชาต่าง ๆ จนเกิดความซาบซึ้ง และสามารถติดตามความก้าวหน้าในสาขาวิชานั้นได้ด้วยตนเอง การจัดการเรียนการสอนควรจัดให้มี ***เนื้อหาวิชาที่เบ็ดเสร็จในรายวิชาเดียว*** ไม่ควรมีรายวิชาต่อเนื่อง หรือรายวิชา ขั้นสูงอีก และ***ไม่ควรนำรายวิชาเบื้องต้นหรือรายวิชาพื้นฐานของวิชาเฉพาะ*** มาจัดเป็นวิชาศึกษาทั่วไป” โดยสิ่งสำคัญสำหรับการศึกษาทั่วไปในยุคปัจจุบันก็คือความทันสมัย การปรับเปลี่ยนให้เข้ากับลักษณะของสังคมที่มีความเปลี่ยนแปลงอยู่เสมอตามกาลเวลาและ จะต้องบูรณาการความรู้ระหว่างสาขาต่าง ๆ เพื่อให้บัณฑิตมีความพร้อมในการทำงาน และดำเนินชีวิตอยู่ร่วมในสังคม

นอกจากนี้ ผลจากการวิจัยของคณะกรรมการเครือข่ายการศึกษาทั่วไปได้ในปี 2552 เกี่ยวกับปัญหาในการจัดการศึกษาหมวดวิชาศึกษาทั่วไปของมหาวิทยาลัยในประเทศไทย
ซึ่งต้องเร่งดำเนินการแก้ไขเพื่อให้บรรลุเป้าประสงค์ในการพัฒนาคุณลักษณะบัณฑิตระดับปริญญาตรีให้เกิดผลการเรียนรู้ที่คาดหวังตามกรอบมาตรฐานคุณวุฒิระดับอุดมศึกษาแห่งชาติ (TQF : HEd) พบว่า

1. ปัญหาเชิงนโยบายการศึกษาทั่วไป ซึ่งยังไม่มีทิศทางหรือประเด็นร่วมที่ชัดเจน
และไม่สามารถสร้างบัณฑิตให้ตรงตามความต้องการของผู้ประกอบการได้ การจัดรายวิชาและการใช้คำหลวม ๆ ทำให้เกิดปัญหาความเข้าใจไม่ตรงกัน
2. ปัญหาการจัดการเรียนการสอนที่ยังไม่สอดคล้องกับแนวคิดการศึกษาทั่วไป
ซึ่งมีองค์ประกอบที่สำคัญ 4 ด้าน คือ ผู้สอน ผู้เรียน วิธีการสอน และบริบทบรรยากาศการจัดการเรียนการสอน
3. ปัญหาการบริหารจัดการ ที่ยังขาดหน่วยงานกลางที่ทำหน้าที่กำหนดทิศทาง นโยบายและประสานงาน รวมทั้งเข้าใจความสำคัญของการจัดการศึกษาหมวดวิชาศึกษาทั่วไป

ด้วยเหตุผลดังกล่าว มหาวิทยาลัยราชภัฏเชียงใหม่จึงจำเป็นต้องปรับรูปแบบการจัดการเรียนการสอนในหมวดวิชาศึกษาทั่วไปให้สอดคล้องกับ *1) เกณฑ์มาตรฐานหลักสูตรระดับอุดมศึกษา พ.ศ. 2558* ที่มุ่งให้การผลิตบัณฑิตอุดมศึกษาบนฐานความเชื่อว่า กำลังคนที่มีคุณภาพต้องเป็นบุคคลที่มีจิตสำนึกของการเป็นพลเมืองที่ดี สร้างสรรค์ประโยชน์ต่อสังคม เน้นการพัฒนาผู้เรียนให้มีลักษณะของความเป็นมนุษย์ที่สมบูรณ์ สามารถดำรงตนอยู่ในสังคมพหุวัฒนธรรม ภายใต้กระแสโลกาภิวัตน์
ที่มีการสื่อสารแบบไร้พรหมแดน มีศักยภาพในการเรียนรู้ตลอดชีวิต *2)* *ปรัชญาของหมวดวิชาศึกษาทั่วไป* ที่กำหนดว่าการพัฒนาคนจะต้องพัฒนาให้มีความสมบูรณ์และสมดุลตามองค์ประกอบธรรมชาติของคนคือ ร่างกายและจิตใจ (อารมณ์ ความคิด สติปัญญา และจิตวิญญาณ) ซึ่งต้องมีองค์ความรู้
ทั้ง 3 ศาสตร์ คือ มนุษยศาสตร์ สังคมศาสตร์ และวิทยาศาสตร์ โดยวิชาศึกษาทั่วไปควรมีลักษณะ
เป็นการบูรณาการผสมผสาน ระหว่างเนื้อหาวิชาในศาสตร์ต่าง ๆ ดังกล่าว และ***ต้องไม่เป็นวิชาที่มีลักษณะเฉพาะเจาะจงลงไปในเนื้อหาวิชาเฉพาะด้านซึ่งเป็นพื้นฐานของวิชาเฉพาะ วิชาเอก
หรือวิชาชีพ*** *3)* *ความต้องการบัณฑิตที่มีคุณลักษณะตามศตวรรษที่ 21 และเพื่อตอบสนองยุทธศาสตร์ชาติ 20 ปี และประเทศไทย 4.0 รวมถึงนโยบายด้านการศึกษาของมหาวิทยาลัยราชภัฏเชียงใหม่* ที่กำหนดให้รายวิชาศึกษาทั่วไปทุกรายวิชาต้องจัดการสอนที่เน้นการทำกิจกรรม
(Active Learning) การใช้ปัญหาเป็นฐาน (Problem Base Learning) หรือการสอนรูปแบบอื่น ๆ
ที่เน้นการมีส่วนร่วมของนักศึกษาให้สามารถร่วมแสดงความคิดเห็น อภิปราย หรือแก้ปัญหาตามโจทย์ที่กำหนด โดยใช้วิธีการที่หลากหลาย ไม่เน้นการบรรยาย เพื่อมุ่งพัฒนาให้เกิดอัตลักษณ์นักศึกษามหาวิทยาลัยราชภัฎเชียงใหม่ คือ เป็นคนดี มีความรู้ดี มีบุคลิกภาพดี สุขภาพดี และเป็นพลเมืองดี

ดังนั้น เมื่อครบกำหนดวงรอบในการปรับปรุงหลักสูตรหมวดวิชาศึกษาทั่วไปจากเดิมที่ได้ มีการปรับปรุงและนำมาใช้ในปีการศึกษา 2558 ซึ่งจะครบกำหนด 5 ปี ในปีการศึกษา 2562 นี้ มหาวิทยาลัยราชภัฏเชียงใหม่จึงเห็นสมควรให้มีการดำเนินการปรับปรุงการจัดเนื้อหาในหมวดวิชาศึกษาทั่วไป กล่าวคือ จากเดิมที่เป็นการสอนแต่ละรายวิชาที่เป็นอิสระต่อกันมาเป็นการเรียนการสอนแบบบูรณาการและเชื่อมโยงเนื้อหาสาระที่เกี่ยวข้องให้มากขึ้น โดยใช้แนวคิด Outcome-Based Education และใช้ศักยภาพร่วมกันระหว่างคณาจารย์ของมหาวิทยาลัยเพื่อเพิ่มประสิทธิภาพ
ในการจัดการเรียนการสอนในการใช้ทรัพยากรร่วมกัน และนักศึกษาได้เรียนรู้ข้ามศาสตร์
จึงได้ปรับรูปแบบใหม่ของการจัดการเรียนการสอนหมวดวิชาศึกษาทั่วไป ดังนี้

1. ปรับจากการเรียนการสอนที่เน้นเนื้อหาเป็นการจัดการเรียนการสอนที่มุ่งเน้นการพัฒนาสมรรถนะให้กับนักศึกษา
2. เปลี่ยนวิธีการเรียนรู้จาก Passive Learning เป็น Active Learning
3. ปรับจากการเรียนเป็นรายวิชาแยกอิสระเป็นการบูรณาการเนื้อหาสาระเพื่อให้ได้สมรรถนะที่คาดหวังที่สอดคล้องกับทักษะในศตวรรษที่ 21 และอัตลักษณ์ของนักศึกษามหาวิทยาลัยราชภัฏเชียงใหม่
4. จัดการเรียนการสอนในรูปแบบ Team Teaching โดยการใช้ทรัพยากรบุคคลร่วมกันจากทุกคณะ และวิทยาลัย รวมทั้งผู้ทรงคุณวุฒิที่มีความเชี่ยวชาญเฉพาะในด้านที่เกี่ยวข้องกับเนื้อหาสาระของกระบวนวิชา
5. จัดการเรียนการสอนที่ยืดหยุ่น สามารถพัฒนาสู่การจัดการสอนแบบโมดูลที่สมบูรณ์ได้ในอนาคต

**ผลการเรียนรู้ของหมวดวิชาศึกษาทั่วไป**

การจัดการเรียนการสอนหมวดวิชาศึกษาทั่วไปในหลักสูตรระดับปริญญาตรี มีจุดมุ่งหมาย
ที่เน้นให้นักศึกษาสามารถบูรณาการองค์ความรู้ เชื่อมโยงกับชีวิต และวิถีความเปลี่ยนแปลง
ในโลกยุคปัจจุบันและอนาคต สมดังเจตนารมณ์ของการศึกษาทั่วไป มิใช่เพียงการเรียนรู้ขั้นพื้นฐาน แต่เป็นการเตรียมความพร้อม เพื่อบ่มเพาะให้นักศึกษามีจิตวิญญาณของการเรียนรู้ตลอดชีวิต

สำนักงานคณะกรรมการการอุดมศึกษาได้มีประกาศ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 (Thai Qualifications Framework for Higher Education : TQF : HEd) ด้วยความมุ่งหมายจะจัดการศึกษาที่มุ่งเน้นผลการเรียนรู้ (Learning Outcomes)
ของบัณฑิตเพื่อเป็นการประกันคุณภาพบัณฑิตทุกระดับคุณวุฒิ และสื่อสารให้สังคม ชุมชน
รวมทั้งสถาบันอุดมศึกษาทั้งในและต่างประเทศได้เข้าใจตรงกัน และเชื่อมั่นถึงผลการเรียนรู้ที่บัณฑิตได้รับการพัฒนาว่า มีมาตรฐานที่สามารถเทียบเคียงกันได้กับสถาบันอุดมศึกษาที่ดี
ทั้งในและต่างประเทศ โดยกำหนดผลการเรียนรู้ที่คาดหวังของบัณฑิตที่มีคุณวุฒิระดับปริญญาตรี
ไว้อย่างน้อย 5 ด้าน ดังนี้ (สำนักงานคณะกรรมการการอุดมศึกษา, 2552)

1. ด้านคุณธรรมจริยธรรม (Ethics and Moral : M) หมายถึงการพัฒนานิสัย
ในการประพฤติอย่างมีคุณธรรมจริยธรรม และด้วยความรับผิดชอบทั้งในส่วนตนและส่วนรวม ความสามารถในการปรับวิถีชีวิตในความขัดแย้งทางค่านิยม การพัฒนานิสัยและการปฏิบัติตนตามศีลธรรม ทั้งในเรื่องส่วนตัวและสังคม บัณฑิตที่มีคุณวุฒิระดับปริญญาตรีอย่างน้อยจะต้องสามารถจัดการปัญหาทางคุณธรรมจริยธรรมและวิชาชีพโดยใช้ดุลยพินิจทางค่านิยมความรู้สึกของผู้อื่น ค่านิยมพื้นฐานและจรรยาบรรณวิชาชีพ แสดงออกซึ่งพฤติกรรมทางด้านคุณธรรมและจริยธรรม อาทิ มีวินัย มีความรับผิดชอบ ซื่อสัตย์สุจริต เสียสละ เป็นแบบอย่างที่ดี เข้าใจผู้อื่นและเข้าใจโลกเป็นต้น
2. ด้านความรู้ (Knowledge : K) หมายถึง ความสามารถในการเข้าใจการนึกคิด
และการนำเสนอข้อมูล การวิเคราะห์และจำแนกข้อเท็จจริงในหลักการ ทฤษฎี ตลอดจนกระบวนการต่าง ๆ และสามารถเรียนรู้ด้วยตัวเองได้ บัณฑิตที่มีคุณวุฒิระดับปริญญาตรีอย่างน้อยจะต้องมี องค์ความรู้ในสาขาวิชาอย่างกว้างขวางและเป็นระบบ ตระหนัก รู้หลักการและทฤษฎีในองค์ความรู้
ที่เกี่ยวข้องสำหรับหลักสูตรวิชาชีพ มีความเข้าใจเกี่ยวกับความก้าวหน้าของความรู้เฉพาะด้าน
ในสาขาวิชาและตระหนักถึงงานวิจัยในปัจจุบันที่เกี่ยวข้องกับการแก้ปัญหาและการต่อยอดองค์ความรู้ ส่วนหลักสูตรวิชาชีพที่เน้นการปฏิบัติจะต้องตระหนักในธรรมเนียมปฏิบัติ กฎระเบียบ ข้อบังคับ
ที่เปลี่ยนแปลงตามสถานการณ์
3. ด้านทักษะทางปัญญา (Cognitive Skill : C) หมายถึง ความสามารถในการวิเคราะห์สถานการณ์ และการใช้ความรู้ความเข้าใจในแนวคิด หลักการ ทฤษฎีและกระบวนการต่าง ๆ ในการคิดวิเคราะห์และการแก้ปัญหา เมื่อต้องเผชิญกับสถานการณ์ใหม่ ๆ ที่ไม่ได้คาดคิด
มาก่อน บัณฑิตที่มีคุณวุฒิระดับปริญญาตรีอย่างน้อยจะต้องสามารถค้นหาข้อเท็จจริง ทำความเข้าใจและสามารถประเมินข้อมูลแนวคิด และหลักฐานใหม่ ๆ จากแหล่งข้อมูลที่หลากหลายและใช้ข้อมูล
ที่ได้ในการแก้ไขปัญหาและงานอื่น ๆ ด้วยตนเอง สามารถศึกษาปัญหาที่ค่อนข้างซับซ้อน
และเสนอแนะแนวทางในการแก้ไขได้อย่างสร้างสรรค์ โดยคำนึงถึงความรู้ทางภาคทฤษฎี ประสบการณ์ทางภาคปฏิบัติและผลกระทบจากการตัดสินใจ สามารถใช้ทักษะและความเข้าใจ
อันถ่องแท้ ในเนื้อหาสาระทางวิชาการและวิชาชีพ สำหรับหลักสูตรวิชาชีพ นักศึกษาสามารถใช้วิธี
การปฏิบัติงานประจำและหาแนวทางใหม่ในการแก้ไขปัญหาได้อย่างเหมาะสม
4. ด้านทักษะความสัมพันธ์ระหว่างบุคคลและความรับผิดชอบ (Interpersonal Skills and Responsibility : IP) หมายถึง ความสามารถในการทำงานเป็นกลุ่ม การแสดงถึงภาวะผู้นำ ความรับผิดชอบต่อตนเองและสังคม ความสามารถในการวางแผนและรับผิดชอบในการเรียนรู้
ของตนเอง บัณฑิตที่มีคุณวุฒิระดับปริญญาตรีอย่างน้อยจะต้องมีส่วนช่วย และเอื้อต่อการแก้ปัญหา
ในกลุ่มได้อย่างสร้างสรรค์ ไม่ว่าจะเป็นผู้นำหรือสมาชิกของกลุ่ม สามารถแสดงออกซึ่งภาวะผู้นำในสถานการณ์ที่ไม่ชัดเจนและต้องใช้นวัตกรรมใหม่ ๆ ในการแก้ปัญหา มีความคิดริเริ่มในการวิเคราะห์ปัญหาได้อย่างเหมาะสม บนพื้นฐานของตนเองและของกลุ่ม รับผิดชอบในการเรียนรู้อย่างต่อเนื่อง รวมทั้งพัฒนาตนเองและอาชีพ
5. ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ (Numerical Analysis, Communication and Information Technology Skills : IT) หมายถึงความสามารถในการวิเคราะห์เชิงตัวเลข ความสามารถในการใช้เทคนิคทางคณิตศาสตร์และสถิติ ความสามารถในการสื่อสารทั้งการพูด การเขียน และการใช้เทคโนโลยีสารสนเทศ บัณฑิตที่มีคุณวุฒิระดับปริญญาตรีอย่างน้อยจะต้องสามารถศึกษาและทำความเข้าใจในประเด็นปัญหา สามารถเลือกและประยุกต์ใช้เทคนิคทางสถิติหรือคณิตศาสตร์ที่เกี่ยวข้องอย่างเหมาะสมในการศึกษาค้นคว้า
และเสนอแนะแนวทางในการแก้ไขปัญหา ใช้เทคโนโลยีสารสนเทศในการเก็บรวบรวมข้อมูล ประมวลผล แปลความหมายและนำเสนอข้อมูลสารสนเทศอย่างสม่ำเสมอ สามารถสื่อสารได้อย่าง
มีประสิทธิภาพทั้งในการพูด การเขียน สามารถเลือกใช้รูปแบบของการนำเสนอที่เหมาะสมสำหรับ
กลุ่มบุคคลที่แตกต่างกันได้

ดังนั้นการจัดการศึกษาในแต่ละหลักสูตรจึงต้องกำหนดมาตรฐานผลการเรียนรู้ (Learning Outcomes) และการจัดกระบวนการเรียนรู้ (Learning Process) ให้สอดคล้อง
ตามกรอบมาตรฐานคุณวุฒิระดับอุดมศึกษาแห่งชาติ (TQF : HEd) อย่างน้อย 5 ด้านข้างต้น นอกจากนี้ผลการเรียนรู้ที่คาดหวังในแต่ละด้านการจัดการเรียนการสอนควรมุ่งเน้นให้ครอบคลุม
ใน 8 ประเด็นย่อยคือ

1. มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง
(M : Moral Living)

นักศึกษาสามารถอธิบายความหมายและแนวปฏิบัติที่ชัดเจนของหลักปรัชญาเศรษฐกิจพอเพียง และสามารถประยุกต์ใช้ เพื่อนำไปสู่การพึ่งพาตนเองและช่วยเหลือผู้อื่น สามารถแสดงออกซึ่งพฤติกรรมทางด้านคุณธรรมจริยธรรมและความพอเพียงเป็นแบบอย่างที่ดีได้

1. ตระหนักและสำนึกในความเป็นไทย (M : Thainess)

นักศึกษาสามารถอธิบายถึงคุณค่าและความสำคัญของเอกลักษณ์ที่ดีงามของไทยโดยเฉพาะในเรื่องศิลปวัฒนธรรม การใช้ภาษา การแต่งกายและกิริยามารยาทอันดีงาม
รวมทั้งคุณธรรม ความกตัญญูกตเวที มีความภูมิใจในภูมิปัญญาท้องถิ่น ต้องการอนุรักษ์
และสืบทอดให้คงอยู่สืบไป

1. มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของตนเอง
ผู้อื่น สังคม ศิลปวัฒนธรรมและธรรมชาติ (K : Well Rounded)

นักศึกษาสามารถอธิบายที่มา แนวคิดและองค์ความรู้ของศาสตร์หลักสากลอันนำไปสู่ความเข้าใจในตนเอง มนุษย์ในฐานะปัจเจก สังคม ธรรมชาติและปรากฏการณ์ต่าง ๆ ที่เกิดขึ้นในโลกและจักรวาล เพื่อประโยชน์ในการดำเนินชีวิตอย่างรู้เท่าทัน สร้างสรรค์สิ่งที่ดีงามและรักษาไว้
อย่างรู้คุณค่าและมีวิสัยทัศน์ เคารพและเห็นคุณค่าของความเหมือนและความต่างของสิ่งมีชีวิต
และไม่มีชีวิต ซึ่งสามารถอยู่ร่วมกันได้อย่างสอดคล้อง เมื่ออยู่ในสภาวะแห่งดุลยภาพที่ยอมรับได้
ของหุ้นส่วนนั้น ๆ

1. มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง (K, C : Lifelong Learning)

นักศึกษาสามารถประเมินตนเองและกำหนดเป้าหมายที่ต้องการพัฒนา ซึ่งอาจเป็นการเรียนเพื่อรู้ เรียนเพื่อทำได้ เรียนเพื่ออยู่ร่วมกับบุคคลอื่น และเรียนรู้เพื่อพัฒนาตนเอง ทั้งร่างกาย จิตใจ ความเฉลียวฉลาด ความอ่อนไหว ความมีสุนทรียและมิติทางจิตวิญญาณ ส่วนความสามารถ
ที่จะช่วยให้บรรลุเป้าหมายคือ ทักษะการวางแผนและดำเนินการแสวงหาข้อมูลความรู้จากแหล่ง
และวิธีการที่หลากหลาย ทั้งในและนอกระบบสถาบันการศึกษา

1. มีทักษะการคิดแบบองค์รวม (C : Holistic Thinking)

นักศึกษาสามารถคิดเชื่อมโยงความสัมพันธ์ของสิ่งต่าง ๆ ในเชิงเหตุผล รวมทั้งเชื่อมโยงกระบวนการคิดแบบต่าง ๆ เพื่อแก้ไขปัญหาได้อย่างรอบด้านและมีประสิทธิภาพ สามารถเลือกวิธีคิด พิจารณาที่เหมาะสมต่อประเด็นปัญหาหนึ่ง ๆ ไม่ว่าจะด้วยการคิดวิเคราะห์ สังเคราะห์ แสดงการประเมินข้อมูล เพื่อชี้ให้เห็นความน่าเชื่อถือ และให้ข้อสรุป อันจะนำไปสู่การตัดสินใจ ที่ถูกต้องเหมาะสม สามารถศึกษาปัญหาที่มีความซับซ้อนและสามารถให้แนวทางแก้ปัญหาที่สร้างสรรค์ได้ รวมทั้งสามารถใช้ทักษะการคิด พัฒนาให้เกิดเป็นปัญญา โดยมีลำดับการคิดจาก Discerning (Cognitive) สู่Respecting (Affective) สู่Engaging (Active) และในท้ายที่สุดคือ Transforming (Reflective) ผลของการคิด คือ การเปลี่ยนแปลงตนเอง

1. มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก
(IP : Interpersonal Skills)

การมีจิตอาสา คือ การมีความเอาใจใส่กระตือรือร้นที่จะเข้ามา มีส่วนร่วมในการพัฒนา/แก้ปัญหาส่วนรวม/ชุมชน/สังคม ซึ่งแสดงออกในรูปของการกระทำที่มุ่งประโยชน์สุขแก่ผู้อื่น
บนพื้นฐานของความตั้งใจดี เจตนาดี และเป็นไปตามความสมัครใจของตนโดยไม่มีการบังคับ

สำนึกสาธารณะ หมายถึง การที่บุคคลตระหนักถึงความสำคัญและเห็นคุณค่าของการแบ่งปัน ดูแลเอาใจใส่ รักษาสมบัติต่าง ๆ ที่เป็นของส่วนรวมและไม่นำมาเป็นของส่วนตน

การเป็นพลเมืองที่มีคุณค่าของสังคมไทยและสังคมโลก คือ การที่บุคคล สามารถเป็น ที่พึ่งของตนเองและของสังคมไทยและสังคมโลกได้ ใฝ่รู้ มีวิสัยทัศน์กว้างไกล เข้าใจและยอมรับความเปลี่ยนแปลงของสังคมและวิทยาการต่าง ๆ พร้อมปฏิบัติตนได้อย่างเหมาะสม ตามสถานภาพและบทบาททางสังคม ณ เวลานั้นด้วยความกล้าหาญ บนพื้นฐานคุณธรรม ความรับผิดชอบ รวมทั้งเข้าใจยอมรับและตระหนักในคุณค่า และความเท่าเทียมในศักดิ์ศรีของความเป็นมนุษย์ และวัฒนธรรม
ที่แตกต่าง พร้อมปฏิบัติต่อกันด้วยความเคารพ ยุติธรรมและเสมอภาค

1. ใช้เทคโนโลยีสารสนเทศอย่างรู้เท่าทัน (IT Skill)

นักศึกษาสามารถใช้เทคโนโลยีสารสนเทศในการพัฒนาปัญญาความรู้ด้านต่าง ๆ
และเพื่อการสื่อสารได้อย่างมีประสิทธิภาพ สืบค้นข้อมูล คัดกรอง รวบรวม วิเคราะห์และนำเสนอ ข้อค้นพบได้อย่างเหมาะสมและซื่อสัตย์

1. ใช้ภาษาในการสื่อสารอย่างมีประสิทธิภาพ (Communication Skill)

นักศึกษาสามารถสื่อสารได้อย่างมีประสิทธิภาพ ทั้งในการพูด การฟัง การอ่าน
การเขียนและเลือกใช้รูปแบบการนำเสนอที่เหมาะสม สำหรับกลุ่มบุคคลที่แตกต่างกันได้

 **ความสัมพันธ์ระหว่างผลการเรียนรู้หมวดวิชาศึกษาทั่วไปกับกรอบมาตรฐานคุณวุฒิ**

**ระดับอุดมศึกษาแห่งชาติ พ.ศ. 2552 (TQF : HEd)**

|  |  |  |  |  |  |
| --- | --- | --- | --- | --- | --- |
| **TQF** | **คุณธรรม จริยธรรม** | **ความรู้** | **ทักษะทางเชาวน์ปัญญา** | **ทักษะความสัมพันธ์ระหว่างบุคคลและความ รับผิดชอบ** | **ทักษะการวิเคราะห์เชิงตัวเลข การสื่อสาร และการใช้เทคโนโลยี สารสนเทศ** |
| GE outcomes | มีคุณธรรมจริยธรรมในการดำเนินชีวิต บนพื้นฐานปรัชญา เศรษฐกิจพอเพียง | มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของตนเอง ผู้อื่น สังคม ศิลปวัฒนธรรมและธรรมชาติ | มีทักษะการแสวงหาความรู้ตลอดชีวิตเพื่อพัฒนาตนเอง อย่างต่อเนื่อง | มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก | ใช้เทคโนโลยีสารสนเทศอย่างรู้เท่าทัน |
|   | ตระหนักและสำนึกในความเป็นไทย |  | มีทักษะการคิดแบบองค์รวม |  | ใช้ภาษาในการสื่อสารได้อย่างมีประสิทธิภาพ |

**4. กำหนดการเปิดการสอน**

เปิดดำเนินการเรียนการสอนหมวดวิชาศึกษาทั่วไป ฉบับปรับปรุง พ.ศ. 2562
ตั้งแต่ภาคการศึกษาที่ 1 ปีการศึกษา 2562 เป็นต้นไป

**5. อาจารย์ผู้สอน**

อาจารย์ผู้สอนในหลักสูตรหมวดวิชาศึกษาทั่วไป ได้แก่ อาจารย์ประจำของมหาวิทยาลัย
ราชภัฏเชียงใหม่จากทุกคณะและหน่วยงาน รวมทั้งอาจารย์พิเศษที่มหาวิทยาลัยเชิญเป็นอาจารย์ผู้สอนซึ่งมีศักยภาพในการจัดกระบวนการเรียนรู้เพื่อบ่มเพาะนักศึกษาให้เป็นบุคคลที่สมบูรณ์
ทั้งร่างกายและจิตใจตามปรัชญาของหมวดวิชาศึกษาทั่วไป และมีคุณสมบัติเป็นไปตามเกณฑ์มาตรฐานหลักสูตร ระดับปริญญาตรี พ.ศ. 2558 กระทรวงศึกษาธิการ

* + 1. **นักศึกษา**

นักศึกษาที่จะลงทะเบียนเรียนรายวิชาศึกษาทั่วไปตามหลักสูตร ได้แก่ นักศึกษาที่เข้าศึกษาในหลักสูตรระดับปริญญาตรีของมหาวิทยาลัยราชภัฏเชียงใหม่ ตั้งแต่ภาคการศึกษาที่ 1
ปีการศึกษา 2562 เป็นต้นไป

* + 1. **หลักสูตร**

การจัดรายวิชาในหมวดวิชาศึกษาทั่วไปในหลักสูตรต่าง ๆ ของมหาวิทยาลัยราชภัฏเชียงใหม่ มีกรอบแนวคิดดังนี้

7.1 เป็นไปตามโครงสร้างหลักสูตรระดับปริญญาตรี ตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. 2558 ซึ่งกำหนดให้หลักสูตรต้องมีรายวิชา
ในหมวดวิชาศึกษาทั่วไป จำนวนหน่วยกิตรวมไม่น้อยกว่า 30 หน่วยกิต

7.2 เนื้อหาสาระของรายวิชาศึกษาทั่วไปมีลักษณะเป็นการบูรณาการ ไม่เป็นวิชา ที่มีเนื้อหาเฉพาะซึ่งเป็นความรู้พื้นฐานของวิชาชีพในหลักสูตรนั้น ๆ

7.3 มีเป้าหมายหรือสะท้อนการส่งเสริมและพัฒนาผู้เรียน ตามคุณลักษณะบัณฑิต ที่พึงประสงค์ของมหาวิทยาลัยราชภัฏเชียงใหม่

**8. คำอธิบายประกอบรหัสวิชา**

รหัสวิชา GEN หมายถึง รายวิชาในหมวดวิชาศึกษาทั่วไป

ตัวเลขลำดับที่ 1 หมายถึง รายวิชาในหมวดวิชาศึกษาทั่วไป

ตัวเลขลำดับที่ 2 หมายถึง กลุ่มวิชา โดย

 เลข 1 หมายถึง กลุ่มวิชาด้านภาษา

 เลข 2 หมายถึง กลุ่มวิชาด้านมนุษยศาสตร์

 เลข 3 หมายถึง กลุ่มวิชาด้านสังคมศาสตร์

 เลข 4 หมายถึง กลุ่มวิชาด้านวิทยาศาสตร์ – คณิตศาสตร์

ตัวเลขลำดับที่ 3 – 4 หมายถึง ลำดับรายวิชา

**9. โครงสร้างหลักสูตรหมวดวิชาศึกษาทั่วไป**

หมวดวิชาศึกษาทั่วไป ประกอบด้วยรายวิชาบูรณาการครอบคลุมเนื้อหาด้านภาษา
และการสื่อสาร ด้านมนุษยศาสตร์และสังคมศาสตร์ รวมทั้งเนื้อหาทางด้านวิทยาศาสตร์
และเทคโนโลยี จำนวนไม่น้อยกว่า 30 หน่วยกิต โดยเลือกให้ครบทุกกลุ่ม ดังโครงสร้างหมวดวิชาศึกษาทั่วไป ต่อไปนี้

**กลุ่มวิชาภาษา 9 หน่วยกิต**

|  |
| --- |
|  **บังคับ** |
| GEN 1101 | ภาษาไทยเพื่อการสื่อสาร | 3(3-0-6) |
| GEN 1102 | ภาษาอังกฤษเพื่อการสื่อสารในชีวิตประจำวัน | 3(3-0-6) |
| GEN 1103 | ภาษาอังกฤษเพื่อการเรียนรู้ | 3(3-0-6) |
| ***หมายเหตุ*** กรณีที่เรียนวิชาภาษาอังกฤษตามแผนการเรียนในหลักสูตรไม่น้อยกว่า 12 หน่วยกิต สามารถเลือกเรียนรายวิชาต่อไปนี้แทนวิชาภาษาอังกฤษบังคับในกลุ่มวิชาภาษาและการสื่อสาร |
| GEN 1104 | ภาษาจีนเพื่อการสื่อสารในชีวิตประจำวัน | 3(3-0-6) |
| GEN 1105 | ภาษาเกาหลีเพื่อการสื่อสารในชีวิตประจำวัน | 3(3-0-6) |
| GEN 1106 | ภาษาญี่ปุ่นเพื่อการสื่อสารในชีวิตประจำวัน | 3(3-0-6) |
| GEN 1107 | ภาษาฝรั่งเศสเพื่อการสื่อสารในชีวิตประจำวัน | 3(3-0-6) |
| GEN 1108 | ภาษาพม่าเพื่อการสื่อสารในชีวิตประจำวัน | 3(3-0-6) |

**กลุ่มวิชามนุษยศาสตร์ 3 หน่วยกิต**

|  |
| --- |
|  **เลือก 1 รายวิชา** |
| GEN 1201 | ศิลปะการใช้ชีวิตอย่างเป็นสุข | 3(3-0-6) |
| GEN 1202 | การพัฒนาบุคลิกภาพและมารยาททางสังคม | 3(3-0-6) |

**กลุ่มวิชาสังคมศาสตร์ 9 หน่วยกิต**

|  |
| --- |
|  **กลุ่ม 1 เลือก 1 รายวิชา** |
| GEN 1301 | ความเป็นราชภัฏเชียงใหม่ | 3(3-0-6) |
| GEN 1302 | วิธีวิทยาการถ่ายทอดความรู้ | 3(3-0-6) |
|  **กลุ่ม 2 เลือก 2 รายวิชา** |
| GEN 1303 | ศาสตร์พระราชา | 3(3-0-6) |
| GEN 1304 | การป้องกันและต่อต้านการทุจริต | 3(3-0-6) |
| GEN 1305 | โลกแห่งธุรกิจ | 3(3-0-6) |
| GEN 1306 | ความเป็นพลเมืองกับการพัฒนาท้องถิ่น | 3(3-0-6) |

**กลุ่มวิชาวิทยาศาสตร์-คณิตศาสตร์ 9 หน่วยกิต**

|  |
| --- |
|  **บังคับ** |
| GEN 1401 | การคิดและการตัดสินใจ | 3(3-0-6) |
| GEN 1402 | การรู้ดิจิทัล | 3(3-0-6) |
| GEN 1403 | การดูแลสุขภาพแบบองค์รวม | 3(3-0-6) |

**10. การพัฒนาผลการเรียนรู้**

* 1. **ด้านคุณธรรม จริยธรรม**

 **10.1.1 ผลการเรียนรู้ด้านคุณธรรม จริยธรรม**

1. ตระหนักในคุณค่าและคุณธรรม จริยธรรม เสียสละและซื่อสัตย์สุจริต มีจรรยาบรรณทางวิชาการและวิชาชีพ
2. มีวินัย ตรงต่อเวลา มีความรับผิดชอบต่อตนเองและสังคม เคารพกฎระเบียบข้อบังคับต่าง ๆ ขององค์กรและสังคม
3. มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง
4. ตระหนักและสำนึกในความเป็นไทย
	* 1. **กลยุทธ์การสอนที่ใช้ในการพัฒนาการเรียนรู้ด้านคุณธรรม จริยธรรม**
5. จัดระเบียบสภาพแวดล้อม ทั้งกายภาพและระเบียบการแต่งกายการเข้าชั้นเรียน
6. ฝึกพัฒนา เหตุผลเชิงจริยธรรม โดยใช้ปัญหาความขัดแย้งเชิงจริยธรรมกระตุ้นให้ผู้เรียนคิด วิเคราะห์ อภิปราย โต้แย้ง และตัดสินใจ ในบรรยากาศที่มีเสรีภาพและปลอดภัยจากการถูกตัดสิน
7. ฝึกการคิด วิเคราะห์ คิดสะท้อน คิดอย่างมีวิจารณญาณ
	* 1. **กลยุทธ์การประเมินผลการเรียนรู้ด้านคุณธรรม จริยธรรม**
8. ประเมินพฤติกรรม การกระทำ การแสดงออก การตรงต่อเวลาในการ
เข้าชั้นเรียน การแต่งกาย
9. ประเมินความรู้สึก การเห็นคุณค่า การยอมรับ จากแบบสังเกต แบบสอบถามความคิดเห็น
10. ประเมินความรู้ ความเข้าใจ จากแบบทดสอบ แบบสอบถาม ชิ้นงาน

 **10.2 ด้านความรู้**

* + 1. **ผลการเรียนรู้ด้านความรู้**
1. มีความรู้และความเข้าใจเกี่ยวกับหลักการและทฤษฎีที่สำคัญในเนื้อหาที่ศึกษา
2. สามารถวิเคราะห์ปัญหา รวมทั้งประยุกต์ความรู้ ทักษะและการใช้เครื่องมือ
ที่เหมาะสมในการแก้ปัญหา
	* 1. **กลยุทธ์การสอนที่ใช้ในการพัฒนาการเรียนรู้ด้านความรู้**
3. จัดการเรียนการสอนที่เน้นผู้เรียนเป็นสำคัญ
4. จัดกิจกรรมการเรียนรู้ที่หลากหลาย ให้สอดคล้องกับเนื้อหา เช่น การบรรยายการอภิปราย การศึกษาค้นคว้า และการคิดวิเคราะห์
	* 1. **กลยุทธ์การประเมินผลการเรียนรู้ด้านความรู้**
5. ประเมินผลสัมฤทธิ์ทางการเรียนด้วยแบบทดสอบ แบบสอบถาม ชิ้นงาน
6. ประเมินด้านทักษะ ด้วยการสังเกตการทำงาน แบบบันทึกการฝึก
	1. **ด้านทักษะทางปัญญา**

**10.3.1 ผลการเรียนรู้ด้านทักษะทางปัญญา**

1. สามารถสืบค้น รวบรวม ศึกษา วิเคราะห์และสรุปประเด็นปัญหาเพื่อใช้
ในการแก้ไขปัญหาอย่างสร้างสรรค์
2. สามารถประยุกต์ความรู้และทักษะกับการแก้ไขปัญหาได้อย่างเหมาะสม
3. มีทักษะการคิดแบบองค์รวม
	* 1. **กลยุทธ์การสอนที่ใช้ในการพัฒนาการเรียนรู้ด้านทักษะทางปัญญา**

 1) ให้ความรู้ ความเข้าใจ ขั้นตอน กระบวนการคิดอย่างมีวิจารณญาณ
การแก้ปัญหา การคิดสร้างสรรค์

 2) จัดกิจกรรมการเรียนรู้แบบเน้นปัญหาเป็นหลัก

* + 1. **กลยุทธ์การประเมินผลการเรียนรู้ด้านทักษะทางปัญญา**

1) ประเมินตามสภาพจริง จากผลงาน การคิดสร้างสรรค์

 2) ประเมินจากการปฏิบัติของนักศึกษา แบบบันทึกการปฏิบัติ

 3) ประเมินการยอมรับในทักษะกระบวนการนั้น จากแบบสังเกต แบบสอบถามความคิดเห็น

 **10.4 ด้านทักษะความสัมพันธ์ระหว่างบุคคลและความรับผิดชอบ**

 **10.4.1 ผลการเรียนรู้ด้านทักษะความสัมพันธ์ระหว่างบุคคลและความรับผิดชอบ**

 1) มีมนุษยสัมพันธ์ที่ดี สามารถสื่อสารกับกลุ่มคนหลากหลายทั้งภาษาไทย
และภาษาอังกฤษ ได้อย่างมีประสิทธิภาพ

 2) สามารถนำความรู้ในศาสตร์มาชี้นำสังคมในประเด็นที่เหมาะสม
และเป็นผู้ริเริ่มแสดงประเด็นในการแก้ไขสถานการณ์ปัญหาของทั้งส่วนตัวและส่วนรวม
พร้อมทั้งแสดงจุดยืนอย่างเหมาะสม

 3) มีความรับผิดชอบในการพัฒนาการเรียนรู้ทั้งของตนเอง และทางวิชาชีพ
อย่างต่อเนื่อง

 4) มีจิตอาสาและสำนึกสาธารณะ เป็นพลเมืองที่มีคุณค่าของสังคมไทย
และสังคมโลก

 **10.4.2 กลยุทธ์การสอนที่ใช้ในการพัฒนาการเรียนรู้ด้านทักษะความสัมพันธ์
ระหว่างบุคคลและความรับผิดชอบ**

 1) ใช้การสอนที่กำหนดกิจกรรมให้ทำงานเป็นกลุ่ม กิจกรรมค้นคว้า

 2) จัดกิจกรรมการเรียนการสอน โดยให้นักศึกษาได้มีส่วนร่วม ทั้งในบทบาท
การเป็นผู้นำ และผู้ร่วมงาน

 **10.4.3 กลยุทธ์การประเมินผลการเรียนรู้ด้านทักษะความสัมพันธ์ระหว่างบุคคล
และความรับผิดชอบ**

 1) ประเมินตามสภาพจริง จากผลงานการทำงานเป็นกลุ่ม

 2) ประเมินจากพฤติกรรมและการแสดงออกของนักศึกษาในการทำงานเป็นกลุ่ม การนำเสนอผลงาน

 **10.5 ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

  **10.5.1 ผลการเรียนรู้ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 1) มีทักษะในการใช้เครื่องมือที่จำเป็นที่มีอยู่ในปัจจุบัน รู้วิธีการตรวจสอบความน่าเชื่อถือของข้อมูล รู้วิธีจัดการระบบ และตระหนักถึงประเด็นเรื่องลิขสิทธิ์ และการคัดลอกผลงาน

 2) สามารถผลิต (และได้ผลิต) สื่อดิจิทัล เช่น คลิปวิดีโอ คลิปเสียง
และการบันทึกภาพหน้าจอ เป็นต้น

 3) ตระหนักถึงประเด็นความปลอดภัยออนไลน์ การปกป้องข้อมูลส่วนบุคคล
รู้จักสิ่งจำเป็นพื้นฐานสำหรับป้องกันข้อมูล ระมัดระวังและไตร่ตรองการมีปฏิสัมพันธ์กับผู้อื่น
ทางออนไลน์

 4) สามารถติดตั้งและใช้ซอฟต์แวร์ รวมถึงแอพพลิเคชั่นที่เป็นประโยชน์
บนอุปกรณ์ส่วนตัวต่าง ๆ เพื่อการใช้งานที่ครอบคลุม

 5) สามารถใช้เทคโนโลยีดิจิทัลที่หลากหลายได้อย่างคุ้นเคย และใช้คำศัพท์เฉพาะได้พอสมควร

 6) สามารถใช้เครื่องมือที่หลากหลายในการสนทนาและทำงานร่วมกับผู้อื่น
แบบออนไลน์ ทั้งในรูปแบบของการแบ่งปันเอกสาร ข้อคิดเห็น การประชุมทางไกล
(video-conference) การสัมมนา ฯลฯ

 **10.5.2 กลยุทธ์การสอนที่ใช้ในการพัฒนาการเรียนรู้ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 1) จัดกิจกรรมการเรียนการสอนที่เน้นให้นักศึกษาฝึกทักษะการวิเคราะห์ การสังเคราะห์ข้อมูล การสื่อสารระหว่างบุคคล การใช้เทคโนโลยีสารสนเทศในงานต่าง ๆ

 2) จัดกิจกรรมการเรียนรู้เทคนิคการประยุกต์เทคโนโลยีสารสนเทศ
ให้หลากหลายสถานการณ์

 **10.5.3 กลยุทธ์การประเมินผลการเรียนรู้ด้านทักษะการวิเคราะห์เชิงตัวเลข
การสื่อสาร และการใช้เทคโนโลยีสารสนเทศ**

 1) ประเมินตามสภาพความเป็นจริงจากผลงานการเลือกใช้เครื่องมือ
ทางเทคโนโลยีสารสนเทศ คณิตศาสตร์และสถิติที่เกี่ยวข้อง

 2) ประเมินจากความสามารถในการอธิบาย วิเคราะห์ สังเคราะห์ข้อมูล
และการสื่อสารระหว่างบุคคล

**11. แผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum Mapping)**

● **ความรับผิดชอบหลัก** ○ **ความรับผิดชอบรอง**

| **รายวิชา** | **1. คุณธรรม จริยธรรม** | **2. ความรู้** | **3. ทักษะทางปัญญา** | **4. ทักษะความสัมพันธ์ระหว่างบุคคลและความรับผิดชอบ** | **5. ทักษะการวิเคราะห์เชิงตัวเลข****การสื่อสาร และการใช้เทคโนโลยีสารสนเทศ** |
| --- | --- | --- | --- | --- | --- |
| **หมวดวิชาศึกษาทั่วไป** | **1** | **2** | **3** | **4** | **1** | **2** | **1** | **2** | **3** | **1** | **2** | **3** | **4** | **1** | **2** | **3** | **4** | **5** | **6** |
| GEN 1101 | ภาษาไทยเพื่อการสื่อสาร | ○ | ● |  | ● | ● |  | ○ | ● |  | ● |  |  | ○ | ● | ○ | ○ |  | ● | ● |
| GEN 1102 | ภาษาอังกฤษเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1103 | ภาษาอังกฤษเพื่อการเรียนรู้ | ○ | ● |  |  | ● | ○ | ● | ○ | ○ | ● |  | ● |  | ● | ● | ○ |  | ● | ○ |
| GEN 1104 | ภาษาจีนเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1105 | ภาษาเกาหลีเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1106 | ภาษาญี่ปุ่นเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1107 | ภาษาฝรั่งเศสเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1108 | ภาษาพม่าเพื่อการสื่อสารในชีวิตประจำวัน | ○ | ● |  |  | ● |  | ● |  | ○ | ● |  | ○ |  | ● | ○ | ○ |  | ● | ● |
| GEN 1201 | ศิลปะการใช้ชีวิตอย่างเป็นสุข | ● | ● | ● | ○ | ○ | ○ | ○ | ○ | ● | ● | ○ |  | ● |  | ○ |  |  | ○ | ○ |
| GEN 1202 | การพัฒนาบุคลิกภาพและมารยาททางสังคม | ● | ● | ● | ○ | ○ | ○ | ○ | ○ | ● | ● | ○ |  | ● |  | ○ |  |  | ○ | ○ |
| GEN 1301 | ความเป็นราชภัฏเชียงใหม่ | ● | ● | ○ | ● | ○ | ● |  | ● | ○ | ○ | ● |  | ● |  |  | ● |  | ○ |  |
| GEN 1302 | วิธีวิทยาการถ่ายทอดความรู้ | ● | ● | ○ | ● | ○ | ● |  | ● | ○ | ○ | ● |  | ● |  |  | ● |  | ○ |  |
| GEN 1303 | ศาสตร์พระราชา | ○ | ○ | ● | ● | ● | ● | ○ | ○ | ● |  | ● | ○ |  |  | ○ |  |  | ○ | ● |
| GEN 1304 | การป้องกันและต่อต้านการทุจริต | ○ | ● | ○ | ● | ○ | ● | ○ | ● | ● | ○ | ● | ○ | ● | ○ | ● | ○ |  | ○ | ● |
| GEN 1305 | โลกแห่งธุรกิจ | ○ | ● | ○ | ○ | ● | ● | ○ | ○ | ● | ● | ○ | ● |  |  | ○ | ● | ● | ○ | ● |
| GEN 1306 | ความเป็นพลเมืองกับการพัฒนาท้องถิ่น | ○ | ● | ○ | ● | ○ | ● | ○ | ● | ● | ○ | ● | ○ | ● | ○ | ● | ○ |  | ○ | ● |
| GEN 1401 | การคิดและการตัดสินใจ |  | ○ |  |  | ● | ● | ○ | ○ | ● | ○ |  | ● |  | ● |  | ○ |  |  | ○ |
| GEN 1402 | การรู้ดิจิทัล | ○ | ○ |  |  | ● | ● | ● | ○ |  | ○ | ○ | ○ |  | ● | ● | ○ | ● | ● | ○ |
| GEN 1403 | การดูแลสุขภาพแบบองค์รวม | ○ | ● |  |  | ● | ● | ○ | ● | ○ | ○ | ● | ○ |  |  | ○ |  |  | ○ | ○ |

**12. คำอธิบายรายวิชา (Course Description)**

**GEN 1101 ภาษาไทยเพื่อการสื่อสาร 3(3-0-6)**

 **Thai for Communication**

 ทักษะในการสื่อสารภาษาไทยอย่างมีประสิทธิภาพทั้งในด้านการฟัง การพูด
การอ่านและการเขียน ความงดงามของภาษาในแง่มุมต่าง ๆ และประยุกต์ใช้ภาษาไทย
ในชีวิตประจำวันและการประกอบอาชีพ

**GEN 1102 ภาษาอังกฤษเพื่อการสื่อสารในชีวิตประจำวัน 3(3-0-6)**

 **English for Daily Communication**

 การสื่อสารด้วยภาษาอังกฤษขั้นพื้นฐาน เพื่อการพัฒนาทักษะการฟัง พูด อ่าน
และเขียนในสถานการณ์ต่าง ๆ และทักษะการใช้ภาษาเพื่อการสื่อสารในชีวิตประจำวัน
อย่างเหมาะสม รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1103 ภาษาอังกฤษเพื่อการเรียนรู้ 3(3-0-6)**

 **English for Learning**

 การอ่านภาษาอังกฤษจากบทอ่านตามสภาพจริงเพื่อการเรียนรู้ การใช้พจนานุกรม การเดาความหมายของคำศัพท์ การประกอบรูปคำ การอ่านเพื่อวิเคราะห์องค์ประกอบ
และคิดวิเคราะห์จากเรื่องที่อ่าน

**GEN 1104 ภาษาจีนเพื่อการสื่อสารในชีวิตประจำวัน 3(3-0-6)**

 **Chinese for Daily Communication**

 การพัฒนาทักษะทางภาษาจีนเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1105 ภาษาเกาหลีเพื่อการสื่อสารในชีวิตประจำวัน 3(3-0-6)**

 **Korean for Daily Communication**

 การพัฒนาทักษะทางภาษาเกาหลีเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1106 ภาษาญี่ปุ่นเพื่อการสื่อสารในชีวิตประจำวัน 3(3-0-6)**

 **Japanese** **for Daily Communication**

 การพัฒนาทักษะทางภาษาญี่ปุ่นเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1107 ภาษาฝรั่งเศสเพื่อการสื่อสารในชีวิตประจำวัน 3(3-0-6)**

 **French for Daily Communication**

 การพัฒนาทักษะทางภาษาฝรั่งเศสเพื่อการสื่อสารในด้านการฟัง พูด อ่าน
และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1108 ภาษาพม่าเพื่อการสื่อสารในชีวิตประจำวัน 3(3-0-6)**

 **Burmese for Daily Communication**

 การพัฒนาทักษะทางภาษาพม่าเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร

**GEN 1201 ศิลปะการใช้ชีวิตอย่างเป็นสุข 3(3-0-6)**

 **Arts of Happy Living**

การเรียนรู้ และปฏิบัติตามหลักปรัชญาและศาสนาด้วยจิตภาวนา เพื่อความเข้าใจ
ในมนุษย์ สังคม โลก และธรรมชาติ การสร้างสุนทรียะในชีวิต ให้เกิดความสมดุลทั้งด้านกาย
ใจ อารมณ์ เพื่อความสงบสุขและสันติภาพอย่างยั่งยืน

**GEN 1202 การพัฒนาบุคลิกภาพและมารยาททางสังคม 3(3-0-6)**

 **Personality and Social Etiquette Development**

 ความหมาย ความสำคัญ ขอบเขต พัฒนาการและทฤษฎีบุคลิกภาพ การเป็นผู้นำและสร้างภาวะผู้นำ การพัฒนาทักษะการทำงาน การติดต่อสื่อสารเพื่อการทำงานเป็นทีม การดูแลรูปลักษณ์ การแต่งกาย การพัฒนาอารมณ์และจิตใจ การเพิ่มความมั่นใจและความกล้าแสดงออก มารยาทการเข้าสังคม การวิเคราะห์และประเมินตนเอง รวมทั้งวางแผนพัฒนาตนเอง หลักการดำเนินชีวิตและคุณธรรมในสังคมที่หลากหลาย

**GEN 1301 ความเป็นราชภัฏเชียงใหม่ 3(3-0-6)**

 **Chiang Mai Rajabhat Identity**

วิถีล้านนา ราชภัฏเชียงใหม่ภายใต้วิถีล้านนา ความเป็นมาของมหาวิทยาลัยราชภัฏเชียงใหม่ อัตลักษณ์ของราชภัฏเชียงใหม่ การปลูกฝังความสำนึกการเทิดทูนสถาบันชาติ ศาสนา
และพระมหากษัตริย์ ความภาคภูมิใจของการเป็นมหาวิทยาลัยเพื่อการพัฒนาท้องถิ่น การส่งเสริมศิลปวัฒนธรรม การสร้างความตระหนักและสำนึกในความเป็นไทย การเสริมสร้างคุณลักษณะของบัณฑิตที่พึงประสงค์ของมหาวิทยาลัยราชภัฏเชียงใหม่

**GEN 1302 วิธีวิทยาการถ่ายทอดความรู้ 3(3-0-6)**

 **Knowledge Transfer Methodology**

 หลักการ แนวคิด ทฤษฎี เกี่ยวกับวิธีวิทยาการถ่ายทอดความรู้ รูปแบบและเทคนิคที่ทันสมัยในการถ่ายทอดความรู้ในศตวรรษที่ 21 การจัดการสิ่งแวดล้อมเพื่อการเรียนรู้ ศิลปะการสร้างแรงจูงใจในการเรียนรู้ การบูรณาการองค์ความรู้สู่การถ่ายทอดอย่างเหมาะสม ต่อสถานการณ์ปัจจุบัน

**GEN 1303 ศาสตร์พระราชา 3(3-0-6)**  **King’s Philosophy**

 พระราชประวัติ การศึกษาและประสบการณ์ ซึ่งเป็นที่มาของศาสตร์พระราชา ความหมายของศาสตร์พระราชา การจัดแบ่งประเภทหรือหมวดหมู่ของศาสตร์พระราชา ด้านการศึกษา การแพทย์ สาธารณสุข การพัฒนาการเกษตร การพัฒนาและอนุรักษ์ทรัพยากรธรรมชาติ การพัฒนาอนุรักษ์ศิลปวัฒนธรรมและชีวิตวัฒนธรรม การวิจัยและนวัตกรรม โครงการอันเนื่องมาจากพระราชดำริ หลักการทรงงาน ศูนย์ศึกษาการพัฒนาอันเนื่องมาจากพระราชดำริ ปรัชญาของเศรษฐกิจพอเพียง เกษตรทฤษฎีใหม่ โครงการหลวง บทสรุปของการอนุรักษ์และพัฒนา เพื่อการพัฒนาคนให้อยู่ร่วมกับสรรพสิ่งได้อย่างเป็นสุขและยั่งยืน

**GEN 1304 การป้องกันและต่อต้านการทุจริต 3(3-0-6)**

 **Preventing and Resisting Corruption**

โครงสร้างสังคมและระบบการเมืองการปกครองไทย กฎหมายรัฐธรรมนูญและกฎหมายในชีวิตประจำวันที่น่าสนใจ การทุจริตในสังคมไทย ความหมายของการทุจริต ประเภท รูปแบบ ปัจจัยและผลกระทบที่เกิดจากการทุจริต กฎหมายและหลักธรรมาภิบาลที่ก่อให้เกิดเจตคติและจิตสำนึกความเป็นพลเมืองดี การสร้างสังคมที่ไม่ทนต่อการทุจริต

**GEN 1305 โลกแห่งธุรกิจ 3(3-0-6)**

 **World of Business**

 เปิดโลกธุรกิจให้เห็นถึงแนวโน้มธุรกิจตามกระแสโลก สภาพแวดล้อมทางธุรกิจ แรงบันดาลใจในการทำธุรกิจ กลไกทางเศรษฐกิจ สถานการณ์เศรษฐกิจของไทยและของโลก วิธีการจัดการธุรกิจ การบริหารพนักงาน ธุรกิจดิจิทัล การวางแผนและควบคุมกำไร โดยศึกษา
จากธุรกิจที่น่าสนใจ

**GEN 1306 ความเป็นพลเมืองกับการพัฒนาท้องถิ่น 3(3-0-6)**

 **Citizenship and Local Development**

 การพัฒนาตนเองด้วยการเรียนรู้โดยเน้นการทำกิจกรรม (Active Learning)
ให้เป็นพลเมืองที่ตระหนักถึงบทบาทหน้าที่ของความเป็นพลเมืองตามหลักประชาธิปไตย
สิทธิมนุษยชน ความเสมอภาค และคุณลักษณะที่ดีของความเป็นพลเมือง การเสริมสร้าง
จิตสาธารณะ ความรับผิดชอบต่อสังคม จิตอาสากับการมีส่วนร่วมในการพัฒนาท้องถิ่น
การปฏิบัติการเรียนรู้ชุมชนภาคสนาม การจัดทำโครงงานเพื่อการพัฒนาท้องถิ่น

**GEN 1401 การคิดและการตัดสินใจ 3(3-0-6)**

 **Thinking and Decision Making**

 หลักการและกระบวนการคิดของมนุษย์ ความคิดสร้างสรรค์ การวิเคราะห์ข้อมูลข่าวสาร โดยการใช้หลักตรรกะ การใช้เหตุผล การคิดเชิงตัวเลข กระบวนการตัดสินใจ
ทฤษฎีการตัดสินใจเพื่อสามารถประยุกต์ใช้ในการดำเนินชีวิตอย่างถูกต้อง

**GEN 1402 การรู้ดิจิทัล 3(3-0-6)**

 **Digital Literacy**

 แนวคิดเกี่ยวกับการใช้งานดิจิทัล สิทธิและความรับผิดชอบ ความสามารถ
ในการค้นหาและเลือกข้อมูล การสื่อสารที่มีประสิทธิผล การรู้สารสนเทศ ความรู้ความเข้าใจ
และการเข้าถึงสื่อดิจิทัล ความปลอดภัยทางอิเล็กทรอนิกส์ แนวปฏิบัติในสังคมดิจิทัลและกฎหมายดิจิทัล

**GEN 1403 การดูแลสุขภาพแบบองค์รวม 3(3-0-6)**

 **Holistic Health Care**

 การดูแลสุขภาวะที่ให้ความสำคัญในความเป็นองค์รวมของทุกมิติ อันได้แก่
ร่างกาย จิตใจ อารมณ์ และจิตวิญญาณ ให้มีความสัมพันธ์กันอย่างสมดุลเพื่อให้บรรลุเป้าหมาย
การมีสุขภาวะที่ดี ความหมายและความสำคัญของสุขภาพ อนามัยส่วนบุคคล การดูแลสุขภาพระดับครอบครัว และชุมชน การดูแลสุขภาพกายและใจ การออกกำลังกาย การเลือกกิจกรรมกีฬา
และนันทนาการ การจัดโปรแกรมฝึกการออกกำลังกายให้เหมาะสม การตรวจสอบสุขภาพทางกาย โภชนาการกับการออกกำลังกาย อาหารและโภชนาการสำหรับบุคคลในวัยต่าง ๆ โรคและอันตราย
ที่เกิดจากการบริโภคอาหารไม่ปลอดภัย

**13. ตารางเปรียบเทียบ หมวดวิชาศึกษาทั่วไป พ.ศ. 2558 กับ พ.ศ. 2562**

| **หมวดวิชาศึกษาทั่วไป พ.ศ. 2558** | **หมวดวิชาศึกษาทั่วไป พ.ศ. 2562** |
| --- | --- |
| **กลุ่มวิชาภาษา** |
| GLAN 1101 | ภาษาไทยเพื่อการสื่อสาร | GEN 1101 | ภาษาไทยเพื่อการสื่อสาร |
| GLAN 1102 | ภาษาอังกฤษเพื่อการสื่อสารในชีวิตประจำวัน | GEN 1102 | ภาษาอังกฤษเพื่อการสื่อสารในชีวิตประจำวัน |
| GLAN 1104 | ภาษาอังกฤษเพื่อการสื่อสารและทักษะการเรียน | GEN 1103 | ภาษาอังกฤษเพื่อการเรียนรู้ |
|  |  | GEN 1104 | ภาษาจีนเพื่อการสื่อสาร ในชีวิตประจำวัน |
|  |  | GEN 1105 | ภาษาเกาหลีเพื่อการสื่อสาร ในชีวิตประจำวัน |
|  |  | GEN 1106 | ภาษาญี่ปุ่นเพื่อการสื่อสารในชีวิตประจำวัน |
|  |  | GEN 1107 | ภาษาฝรั่งเศสเพื่อการสื่อสารในชีวิตประจำวัน |
|  |  | GEN 1108 | ภาษาพม่าเพื่อการสื่อสารในชีวิตประจำวัน |
| **กลุ่มวิชามนุษยศาสตร์** |  |  |
| GHUM 1101 | จิตตปัญญาศึกษา |  |  |
| GHUM 1102 | ความจริงของชีวิต |  |  |
| GHUM 1103 | สมาธิเพื่อพัฒนาชีวิต |  |  |
| GHUM 2204 | สุนทรียภาพของชีวิต |  |  |
| GHUM 2205 | การพัฒนาบุคลิกภาพ | GEN 1202 | การพัฒนาบุคลิกภาพและมารยาททางสังคม |
|  |  | GEN 1201 | ศิลปะการใช้ชีวิตอย่างเป็นสุข |
| **กลุ่มวิชาสังคมศาสตร์**  |  |  |
| GSOC 1103 | วิถีล้านนา  |  |  |
| GSOC 1104 | วิถีโลก |  |  |
| GSOC 1105 | กฎหมายในชีวิตประจำวัน |  |  |
| GSOC 1106  | การเมืองการปกครองไทย |  |  |
| GSOC 1107 | การป้องกันและต่อต้านการทุจริต | GEN 1304 | การป้องกันและต่อต้านการทุจริต |
| GSOC 2201  | สังคมไทยกับหลักปรัชญาเศรษฐกิจพอเพียง |  |  |
| GSOC 2202  | มนุษย์กับสิ่งแวดล้อมที่ยั่งยืน |  |  |
| GSOC 2203  | มนุษย์กับเศรษฐกิจ |  |  |
| GSOC 2204  | ความรู้เบื้องต้นในการประกอบธุรกิจ | GEN 1305 | โลกแห่งธุรกิจ |
| GSOC 2205 | ศาสตร์พระราชา  | GEN 1303 | ศาสตร์พระราชา  |
|  |  | GEN 1301 | ความเป็นราชภัฏเชียงใหม่ |
|  |  | GEN 1302 | วิธีวิทยาการถ่ายทอดความรู้ |
|  |  | GEN 1306  | ความเป็นพลเมืองกับการพัฒนาท้องถิ่น |
| **กลุ่มวิชาวิทยาศาสตร์-คณิตศาสตร์**  |
| GSCI 1101  | การคิดและการตัดสินใจ | GEN 1401 | การคิดและการตัดสินใจ |
| GSCI 1102 | เทคโนโลยีสารสนเทศเพื่อชีวิต |  |  |
| GSCI 1103 | สารสนเทศเพื่อการเรียนรู้ |  |  |
| GSCI 2102 | วิทยาศาสตร์และเทคโนโลยีในชีวิตประจำวัน |  |  |
| GSCI 2201 | วิทยาศาสตร์เพื่อคุณภาพชีวิต |  |  |
| GSCI 2202 | อาหารเพื่อสุขภาพ |  |  |
| GSCI 2203 | การเกษตรเพื่อคุณภาพชีวิตที่ดี |  |  |
| GSCI 2204 | วิทยาศาสตร์การออกกำลังกาย |  |  |
|  |  | GEN 1402 | การรู้ดิจิทัล |
|  |  | GEN 1403 | การดูแลสุขภาพแบบองค์รวม |

**14. ตารางเปรียบเทียบ หมวดวิชาศึกษาทั่วไป พ.ศ. 2558 กับ พ.ศ. 2562**

| **หลักสูตรปรับปรุง พ.ศ. 2558** | **หลักสูตรปรับปรุง พ.ศ. 2562** | **เหตุผล** |
| --- | --- | --- |
| **กลุ่มวิชาภาษา** |
| **GLAN 1101 ภาษาไทยเพื่อการสื่อสาร 3(3-0-6)****Thai for Communication**กระบวนการสื่อสารภาษา ทักษะการใช้ภาษาเพื่อการสื่อสารในชีวิตประจำวันอย่างมีวัฒนธรรม ฝึกทักษะ การรับสารและการส่งสารอย่างมีประสิทธิภาพ เน้นการใช้กระบวนการคิดวิเคราะห์อย่างมีวิจารณญาณเพื่อสร้างความเข้าใจอันดี | **GEN 1101 ภาษาไทยเพื่อการสื่อสาร 3(3-0-6)** **Thai for Communication**ทักษะในการสื่อสารภาษาไทยอย่างมีประสิทธิภาพทั้งในด้านการฟัง การพูด การอ่านและการเขียน ความงดงามของภาษาในแง่มุมต่าง ๆ และประยุกต์ใช้ภาษาไทยในชีวิตประจำวันและการประกอบอาชีพ  | เปลี่ยนรหัสวิชาและปรับเนื้อหาวิชาให้สอดคล้องกับปรัชญาการจัดการศึกษาหมวดวิชาศึกษาทั่วไป โดยบูรณาการรายวิชาเดิมร่วมกับรายวิชาสารสนเทศเพื่อการเรียนรู้ |
| **GLAN 1102 ภาษาอังกฤษเพื่อการสื่อสาร 3(3-0-6)****ในชีวิตประจำวัน****English for Daily Communication**การสื่อสารด้วยภาษาอังกฤษขั้นพื้นฐาน เพื่อพัฒนาทักษะการฟัง พูด อ่านและเขียน ในสถานการณ์ต่าง ๆ และทักษะการใช้ภาษาเพื่อการสื่อสารในชีวิตประจำวันได้อย่างเหมาะสมและมีประสิทธิภาพ | **GEN 1102 ภาษาอังกฤษเพื่อการสื่อสาร 3(3-0-6) ในชีวิตประจำวัน**  **English for Daily Communication** การสื่อสารด้วยภาษาอังกฤษขั้นพื้นฐาน เพื่อการพัฒนาทักษะการฟัง พูด อ่านและเขียนในสถานการณ์ต่าง ๆ และทักษะการใช้ภาษาเพื่อการสื่อสารในชีวิตประจำวันอย่างเหมาะสมรวมทั้งกิจกรรมบูรณาการเพื่อพัฒนาทักษะด้านการสื่อสาร | เปลี่ยนรหัสวิชา และแก้ไขคำอธิบายรายวิชาเล็กน้อย เนื้อหาส่วนใหญ่ยังคงเดิม เนื่องจากยังมีความจำเป็นในการพัฒนานักศึกษาในศตวรรษที่21 เพื่อพัฒนาสมรรถนะในการใช้ภาษาอังกฤษในการสื่อสารได้อย่างมีประสิทธิภาพ |
| **GLAN 1104 ภาษาอังกฤษเพื่อการสื่อสาร 3(3-0-6)****และทักษะการเรียน** **English for Communication and Study Skills** การใช้พจนานุกรม ทักษะการเดาความหมายของคำศัพท์ การอ่าน เพื่อหา หัวเรื่อง ใจความหลัก รายละเอียดที่สนับสนุนใจความหลัก การอ่านเพื่อการคิดวิจารณ์ และเพื่อสรุปความโดยใช้กลยุทธ์ในการอ่านและเขียนเชิงวิชาการ รวมทั้งการสืบค้นข้อมูลจากแหล่งต่าง ๆ เพื่อพัฒนาและฝึกใช้ทักษะทางวิชาการได้อย่างเหมาะสมและมีประสิทธิภาพ | **GEN 1103 ภาษาอังกฤษเพื่อการเรียนรู้ 3(3-0-6)** **English for Learning**การอ่านภาษาอังกฤษจากบทอ่านตามสภาพจริงเพื่อการเรียนรู้ การใช้พจนานุกรม การเดาความหมายของคำศัพท์ การประกอบรูปคำ การอ่านเพื่อวิเคราะห์องค์ประกอบ และคิดวิเคราะห์จากเรื่องที่อ่าน | เปลี่ยนรหัสวิชาและชื่อรายวิชาเพื่อความเหมาะสม ปรับคำอธิบายรายวิชาให้กระชับ |
|  | **GEN 1104 ภาษาจีนเพื่อการสื่อสารในชีวิตประจำวัน 3(3-0-6)** **Chinese for Daily Communication** การพัฒนาทักษะทางภาษาจีนเพื่อการสื่อสารในด้านการฟัง พูด อ่านและเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร | วิชาใหม่ สร้างขึ้นเพื่อเป็นทางเลือกในการพัฒนาทักษะทางภาษาต่างประเทศของนักศึกษาสอดคล้องกับการพัฒนาบัณฑิตศตวรรษที่ 21 |
|  | **GEN 1105 ภาษาเกาหลีเพื่อการสื่อสารในชีวิตประจำวัน 3(3-0-6)** **Korean for Daily Communication** การพัฒนาทักษะทางภาษาเกาหลีเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร | วิชาใหม่ สร้างขึ้นเพื่อเป็นทางเลือกในการพัฒนาทักษะทางภาษาต่างประเทศของนักศึกษาสอดคล้องกับการพัฒนาบัณฑิตศตวรรษที่ 21 |
|  | **GEN 1106 ภาษาญี่ปุ่นเพื่อการสื่อสารในชีวิตประจำวัน 3(3-0-6 Japanese**  **for Daily Communication** การพัฒนาทักษะทางภาษาญี่ปุ่นเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร | วิชาใหม่ สร้างขึ้นเพื่อเป็นทางเลือกในการพัฒนาทักษะทางภาษาต่างประเทศของนักศึกษาสอดคล้องกับการพัฒนาบัณฑิตศตวรรษที่ 21 |
|  | **GEN 1107 ภาษาฝรั่งเศสเพื่อการสื่อสารในชีวิตประจำวัน 3(3-0-6)** **French for Daily Communication** การพัฒนาทักษะทางภาษาฝรั่งเศสเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร | วิชาใหม่ สร้างขึ้นเพื่อเป็นทางเลือกในการพัฒนาทักษะทางภาษาต่างประเทศของนักศึกษาสอดคล้องกับการพัฒนาบัณฑิตศตวรรษที่ 21 |
|  | **GEN 1108 ภาษาพม่าเพื่อการสื่อสารในชีวิตประจำวัน 3(3-0-6)** **Burmese for Daily Communication** การพัฒนาทักษะทางภาษาพม่าเพื่อการสื่อสารในด้านการฟัง พูด อ่าน และเขียนเบื้องต้น ที่ใช้ในชีวิตประจำวัน รวมทั้งกิจกรรมบูรณาการเพื่อพัฒนาทักษะด้านการสื่อสาร | วิชาใหม่ สร้างขึ้นเพื่อเป็นทางเลือกในการพัฒนาทักษะทางภาษาต่างประเทศของนักศึกษาสอดคล้องกับการพัฒนาบัณฑิตศตวรรษที่ 21 |
| **กลุ่มวิชามนุษยศาสตร์** |  |  |
| **GHUM 1101 จิตตปัญญาศึกษา 3(3-0-6)** **Contemplative Studies** การเรียนรู้ด้วยหัวใจที่ใคร่ครวญ ศาสตร์แห่งนพลักษณ์ การคิดเชิงระบบ การศึกษา เพื่อการเปลี่ยนแปลงอย่างลึกซึ้ง และการประยุกต์ใช้องค์ความรู้ดังกล่าวไปพัฒนาตน ตลอดจนสร้างสัมพันธภาพที่ดีกับผู้อื่นและสังคม |  | ตัดรายวิชา โดยนำเนื้อหาบางส่วนไปบูรณาการในรายวิชา ศิลปะการใช้ชีวิตอย่างเป็นสุข เพื่อให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GHUM 1102 ความจริงของชีวิต 3(3-0-6)** **Philosophy of Life** กำเนิดและความหมายของชีวิต อุดมคติของชีวิตและการดำเนินชีวิตตามหลักปรัชญาและหลักศาสนา ปัญหาสังคมและกระบวนการแก้ไขปัญหาสังคมตามหลักศาสนาต่าง ๆ ความสัมพันธ์ระหว่างมนุษย์ สังคม และธรรมชาติ การดำรงชีวิตตามหลักปรัชญาเศรษฐกิจพอเพียง เพื่อให้ชีวิตและสังคมเกิดสันติสุขอย่างยั่งยืน |  | ตัดรายวิชา โดยนำเนื้อหาบางส่วนไปบูรณาการสร้างรายวิชาศิลปะการใช้ชีวิตอย่างเป็นสุข ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GHUM 1103 สมาธิเพื่อพัฒนาชีวิต 3(2-3-6)** **Meditation for Life** ความหมาย ความสำคัญ และจุดประสงค์ของการทำสมาธิ ความเข้าใจเรื่องคลื่นสมอง ความรู้เกี่ยวกับลักษณะ ขั้นตอน ประโยชน์ของฌานและญาณ ความรู้เกี่ยวกับวิปัสสนาเบื้องต้น กระบวนการและขั้นตอนการทำสมาธิ ลักษณะและผลของสมาธิ อาการต่อต้านสมาธิ การนำสมาธิไปใช้ประโยชน์ในชีวิตประจำวัน การศึกษาและการทำงาน  |   | ตัดรายวิชา โดยนำเนื้อหาบางส่วนไปบูรณาการสร้างรายวิชาศิลปะการใช้ชีวิตอย่างเป็นสุข ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GHUM 2205 การพัฒนาบุคลิกภาพ 3(3-0-6)** **Personality Development** ความหมาย ความสำคัญ ขอบเขต พัฒนาการและทฤษฏีบุคลิกภาพ การเป็นผู้นำและสร้างภาวะผู้นำ การพัฒนาทักษะการทำงาน การติดต่อสื่อสารเพื่อการทำงานเป็นทีม การดูแลรูปลักษณ์ การแต่งกาย การพัฒนาอารมณ์และจิตใจ การเพิ่มความมั่นใจและความกล้าแสดงออก มารยาทการเข้าสังคม การวิเคราะห์และประเมินตนเอง รวมทั้งวางแผนพัฒนาตนเอง หลักการดำเนินชีวิตและคุณธรรมในสังคมที่หลากหลาย เพื่อให้ดำรงชีวิตได้อย่างมีความสุขและสามารถทำงานร่วมกับผู้อื่นได้อย่างมีประสิทธิภาพ | **GEN 1202 การพัฒนาบุคลิกภาพและมารยาททางสังคม 3(3-0-6)** **Personality and Social Etiquette**  **Development** ความหมาย ความสำคัญ ขอบเขต พัฒนาการและทฤษฎีบุคลิกภาพ การเป็นผู้นำและสร้างภาวะผู้นำ การพัฒนาทักษะการทำงาน การติดต่อสื่อสารเพื่อการทำงานเป็นทีม การดูแลรูปลักษณ์ การแต่งกาย การพัฒนาอารมณ์และจิตใจ การเพิ่มความมั่นใจและความกล้าแสดงออก มารยาทการเข้าสังคม การวิเคราะห์และประเมินตนเอง รวมทั้งวางแผนพัฒนาตนเอง หลักการดำเนินชีวิตและคุณธรรมในสังคมที่หลากหลาย | ปรับชื่อรายวิชาให้สื่อความหมายที่ชัดเจนมากยิ่งขึ้น |
| **GHUM 2204 สุนทรียภาพของชีวิต 3(3-0-6)** **Aesthetics of Life**ความหมาย ความสำคัญและประเภทของสุนทรียศาสตร์ ความรู้ความเข้าใจ ความซาบซึ้งในสุนทรียภาพทางดนตรี ทัศนศิลป์ และศิลปะการแสดงโดยเรียนรู้ผ่านประสบการณ์จริง เพื่อให้เกิดความเจริญงอกงามทางจิตใจซึ่งนำไปสู่คุณค่าและความหมายของความเป็นมนุษย์ |  | ตัดรายวิชา โดยนำเนื้อหาบางส่วนไปบูรณาการสร้างรายวิชาศิลปะการใช้ชีวิตอย่างเป็นสุข ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
|  | **GEN 1201 ศิลปะการใช้ชีวิตอย่างเป็นสุข 3(3-0-6)** **Arts of Happy Living**การเรียนรู้ และปฏิบัติตามหลักปรัชญาและศาสนาด้วยจิตภาวนา เพื่อความเข้าใจในมนุษย์ สังคม โลก และธรรมชาติ การสร้างสุนทรียะในชีวิต ให้เกิดความสมดุลทั้งด้านกาย ใจ อารมณ์ เพื่อความสงบสุขและสันติภาพอย่างยั่งยืน | รายวิชาใหม่ สร้างขึ้นเพื่อให้สอดคล้องกับปรัชญาของรายวิชา หมวดวิชาศึกษาทั่วไป โดยบูรณาการจากรายวิชา ความจริงของชีวิต จิตตปัญญาศึกษา สมาธิเพื่อพัฒนาชีวิต และสุนทรียภาพของชีวิตในหลักสูตรเดิม |
| **กลุ่มวิชาสังคมศาสตร์** |  |  |
| **GSOC 1103 วิถีล้านนา 3(3-0-6)** **Lanna Ways**องค์ความรู้เกี่ยวกับวิถีล้านนาในเชิงบูรณาการทั้งด้านสภาพแวดล้อม ประวัติความเป็นมา สังคม วัฒนธรรมและภูมิปัญญา ตลอดถึงความเปลี่ยนแปลงที่เกิดขึ้นในสังคมล้านนา ตั้งแต่อดีตถึงปัจจุบัน |  | ตัดรายวิชา โดยนำเนื้อหาบางส่วนไปบูรณาการสร้างรายวิชาความเป็นราชภัฏเชียงใหม่ ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 1104 วิถีโลก 3(3-0-6)** **Global Society and Living** สภาพการณ์ทั่วไปของสังคมโลกปัจจุบัน บทบาทและอิทธิพลของประเทศมหาอำนาจที่มีต่อโลกและปัญหาที่เกิดขึ้น ความร่วมมือระหว่างประเทศและองค์การระหว่างประเทศที่สำคัญ ปัญหาของโลกในยุคปัจจุบันและแนวทางการแก้ไขความร่วมมือของกลุ่มประเทศอาเซียน บทบาทและการปรับตัวของไทยในประชาคมอาเซียน |  | ตัดรายวิชา โดยนำเนื้อหาบางส่วนไปบูรณาการสร้างรายวิชาความเป็นราชภัฏเชียงใหม่ ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 1105 กฎหมายในชีวิตประจำวัน 3(3-0-6)** **Law in Daily Life** ที่มา ความหมาย ความสำคัญของกฎหมาย ตลอดจนสาระสำคัญของรัฐธรรมนูญแห่งราชอาณาจักรไทย กฎหมายแพ่ง และพาณิชย์ว่าด้วยบุคคล นิติกรรม – สัญญาละเมิด ครอบครัว มรดก กระบวนการยุติธรรมทางแพ่ง ศึกษาถึงกฎหมายอาญา กระบวนการยุติธรรมทางอาญา ตลอดจนกฎหมายคุ้มครองผู้บริโภค กฎหมายเกี่ยวกับสิ่งแวดล้อม กฎหมายจราจร กฎหมายทรัพย์สินทางปัญญา สิทธิมนุษยชน |  | ตัดรายวิชา โดยนำเนื้อหาบางส่วนไปบูรณาการกับรายวิชาการป้องกันและต่อต้านการทุจริตให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 1106 การเมืองการปกครองไทย 3(3-0-6)** **Thai Politics and Government** ความหมายและความสำคัญของการเมืองและการปกครอง วิวัฒนาการของการเมืองการปกครองไทย โครงสร้างและกระบวนการของระบบการเมืองการปกครองไทยสมัยใหม่ และแนวโน้มของการเมืองการปกครองไทย |  | ตัดรายวิชา โดยนำเนื้อหาบางส่วนไปบูรณาการกับรายวิชาการป้องกันและต่อต้านการทุจริตให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 1107 การป้องกันและต่อต้านการทุจริต 3(3-0-6)** **Preventing and Resisting Corruption** ความหมายของการทุจริต ประเภท รูปแบบ ปัจจัยและผลกระทบที่เกิดจากการทุจริต กฎหมายและหลักธรรมาภิบาลที่ก่อให้เกิดเจตคติและจิตสำนึกความเป็นพลเมืองดี ในการป้องกันและต่อต้านการทุจริต | **GEN 1304 การป้องกันและต่อต้านการทุจริต 3(3-0-6)** **Preventing and Resisting Corruption**โครงสร้างสังคมและระบบการเมืองการปกครองไทย กฎหมายรัฐธรรมนูญและกฎหมายในชีวิตประจำวันที่น่าสนใจ การทุจริตในสังคมไทย ความหมายของการทุจริต ประเภท รูปแบบ ปัจจัยและผลกระทบที่เกิดจากการทุจริต กฎหมายและหลักธรรมาภิบาลที่ก่อให้เกิดเจตคติ และจิตสำนึกความเป็นพลเมืองดี การสร้างสังคมที่ไม่ทนต่อการทุจริต | ปรับรายวิชา โดยนำเนื้อหาบางส่วนจากรายวิชาการเมืองการปกครองไทย และกฎหมายในชีวิตประจำวัน มาบูรณาการสร้างรายวิชาให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป และเป็นไปตามความร่วมมือการสร้างรายวิชาร่วมกันระหว่างมหาวิทยาลัยราชภัฏ สำนักงาน ปปช. และ UNDP |
| **GSOC 2201 สังคมไทยกับหลักปรัชญา 3(3-0-6)** **เศรษฐกิจพอเพียง**  **Thai Society and Sufficiency Economy**  **Philosophy** ภูมิหลังและสภาพทั่วไปของสังคมไทยผ่านองค์ประกอบและโครงสร้างของชุมชน ทั้งทางด้านเศรษฐกิจ สังคม การเมือง วัฒนธรรมและประเพณีไทย การเปลี่ยนแปลงทางสังคมและวัฒนธรรม กระบวนการทางวัฒนธรรมและภูมิปัญญา แนวคิดตามหลักปรัชญาเศรษฐกิจพอเพียง การสร้างความเข้มแข็งให้ชุมชน ความแตกต่างและความหลากหลายของกลุ่มคนในสังคม เพื่อการดำรงชีวิตอย่างสันติสุข  |  | ตัดรายวิชา โดยนำเนื้อหาบางส่วนไปบูรณาการสร้างรายวิชาศาสตร์พระราชา ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 2202 มนุษย์กับสิ่งแวดล้อมที่ยั่งยืน 3(3-0-6)**  **Man and Sustainable Environment** ความสัมพันธ์เชิงระบบระหว่างมนุษย์กับสิ่งแวดล้อมโลก ความเข้าใจถึงการใช้ทรัพยากรธรรมชาติ ผลกระทบ วิธีการแก้ไข และการจัดการทรัพยากรธรรมชาติและสิ่งแวดล้อม ความร่วมมือด้านสิ่งแวดล้อมในทุกระดับ การประเมินสถานการณ์ปัญหาสิ่งแวดล้อมและภัยพิบัติธรรมชาติในภูมิภาคต่าง ๆ ของโลก โดยเฉพาะอย่างยิ่งในภูมิภาคอาเซียน |  | ตัดรายวิชา โดยนำเนื้อหาบางส่วนไปบูรณาการสร้างรายวิชาศาสตร์พระราชา ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 2203 มนุษย์กับเศรษฐกิจ 3(3-0-6)** **Man and Economy** ความสัมพันธ์ของมนุษย์กับเศรษฐกิจ ศึกษาถึงรูปแบบของระบบเศรษฐกิจในสังคม ลักษณะการดำเนินกิจกรรมทางเศรษฐกิจระดับครัวเรือน ระดับชุมชน การดำเนินกิจกรรมทางเศรษฐกิจในระดับประเทศ การศึกษาถึงการเปลี่ยนแปลงของระบบเศรษฐกิจ การศึกษาการดำเนินกิจกรรมทางเศรษฐกิจของภาครัฐบาล การศึกษาถึงบทบาทของภาคเอกชนในระบบเศรษฐกิจ ตลอดจนการศึกษาถึงรูปแบบของการดำเนินกิจกรรมทางเศรษฐกิจภายใต้หลักปรัชญาเศรษฐกิจพอเพียง และแนวทาง การพัฒนาคุณภาพชีวิตที่ยั่งยืนของมนุษย์ |  | ตัดรายวิชา โดยนำเนื้อหาบางส่วนไปบูรณาการสร้างรายวิชาใหม่ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSOC 2204 ความรู้เบื้องต้นในการประกอบธุรกิจ 3(3-0-6)** **Fundamental Knowledge of Business**  **Practices**  ความหมายและบทบาทของธุรกิจ ประเภทของธุรกิจ รูปแบบองค์กรธุรกิจต่าง ๆ องค์ประกอบที่ใช้ในการประกอบธุรกิจ ด้านการจัดการ การบัญชี การเงิน การตลาด การบริหารทรัพยากรมนุษย์ การบริหารสำนักงาน เอกสาร ทางธุรกิจ ตลอดจนจริยธรรมทางธุรกิจ เพื่อเป็นพื้นฐานในการประกอบธุรกิจ | **GEN 1305 โลกแห่งธุรกิจ 3(3-0-6)** **World of Business** เปิดโลกธุรกิจให้เห็นถึงแนวโน้มธุรกิจตามกระแสโลก สภาพแวดล้อมทางธุรกิจ แรงบันดาลใจในการทำธุรกิจ กลไกทางเศรษฐกิจ สถานการณ์เศรษฐกิจของไทยและของโลก วิธีการจัดการธุรกิจ การบริหารพนักงาน ธุรกิจดิจิทัล การวางแผนและควบคุมกำไร โดยศึกษาจากธุรกิจที่น่าสนใจ | ปรับปรุงรายวิชาเพื่อให้สอดคล้องกับปรัชญาของรายวิชา หมวดวิชาศึกษาทั่วไป โดยบูรณาการจากรายวิชา มนุษย์กับเศรษฐกิจ ความรู้เบื้องต้นในการประกอบธุรกิจ ในหลักสูตรเดิมเข้าด้วยกัน |
| **GSOC 2205 ศาสตร์พระราชา 3(3-0-6)** **King’s Philosophy**พระราชประวัติ การศึกษาและประสบการณ์ ซึ่งเป็นที่มาของศาสตร์พระราชา ความหมายของศาสตร์พระราชา การจัดแบ่งประเภทหรือหมวดหมู่ของศาสตร์พระราชา ด้านการศึกษา การแพทย์ สาธารณสุข การพัฒนาการเกษตร การพัฒนาและอนุรักษ์ทรัพยากรธรรมชาติ การพัฒนาอนุรักษ์ศิลปวัฒนธรรม และชีวิตวัฒนธรรม การวิจัยและนวัตกรรม โครงการอันเนื่องมาจากพระราชดำริ หลักการทรงงาน ศูนย์ศึกษาการพัฒนาอันเนื่องมาจากพระราชดำริ ปรัชญาของเศรษฐกิจพอเพียง เกษตรทฤษฎีใหม่ โครงการหลวง บทสรุปของการอนุรักษ์และพัฒนา เพื่อการพัฒนาคนให้อยู่ร่วมกับสรรพสิ่งได้อย่างเป็นสุขและยั่งยืน | **GEN 1303 ศาสตร์พระราชา 3(3-0-6)** **King’s Philosophy** พระราชประวัติ การศึกษาและประสบการณ์ ซึ่งเป็นที่มาของศาสตร์พระราชา ความหมายของศาสตร์พระราชา การจัดแบ่งประเภทหรือหมวดหมู่ของศาสตร์พระราชาด้านการศึกษา การแพทย์ สาธารณสุข การพัฒนาการเกษตร การพัฒนาและอนุรักษ์ทรัพยากรธรรมชาติ การพัฒนาอนุรักษ์ศิลปวัฒนธรรม และชีวิตวัฒนธรรม การวิจัยและนวัตกรรม โครงการอันเนื่องมาจากพระราชดำริ หลักการทรงงาน ศูนย์ศึกษาการพัฒนาอันเนื่องมาจากพระราชดำริ ปรัชญาของเศรษฐกิจพอเพียง เกษตรทฤษฎีใหม่ โครงการหลวง บทสรุปของการอนุรักษ์และพัฒนา เพื่อการพัฒนาคนให้อยู่ร่วมกับสรรพสิ่งได้อย่างเป็นสุขและยั่งยืน | คงรายวิชาเดิม แต่เปลี่ยนรหัสวิชาเนื่องจากยังคงมีความสำคัญสำหรับการพัฒนานักศึกษาและสังคมไทยปัจจุบัน โดยเฉพาะเป็นไปตามพระราโชบายที่ต้องการให้สืบสานงานของพระบาทสมเด็จพระเจ้าอยู่หัวรัชการที่ 9 |
|  | **GEN 1301 ความเป็นราชภัฏเชียงใหม่ 3(3-0-6)** **Chiang Mai Rajabhat Identity**วิถีล้านนา ราชภัฏเชียงใหม่ภายใต้วิถีล้านนา ความเป็นมาของมหาวิทยาลัยราชภัฏเชียงใหม่ อัตลักษณ์ของราชภัฏเชียงใหม่ การปลูกฝังความสำนึกการเทิดทูนสถาบันชาติ ศาสนา และพระมหากษัตริย์ ความภาคภูมิใจของการเป็นมหาวิทยาลัยเพื่อการพัฒนาท้องถิ่น การส่งเสริมศิลปวัฒนธรรม การสร้างความตระหนักและสำนึกในความเป็นไทย การเสริมสร้างคุณลักษณะของบัณฑิตที่พึงประสงค์ของมหาวิทยาลัยราชภัฏเชียงใหม่ | วิชาใหม่ที่แสดงออกถึงอัตลักษณ์ของมหาวิทยาลัยและความเป็นล้านนา และสอดคล้องกับปรัชญาการจัดการศึกษาหมวดวิชาศึกษาทั่วไป |
|  | **GEN 1302 วิธีวิทยาการถ่ายทอดความรู้ 3(3-0-6)** **Knowledge Transfer Methodology** หลักการ แนวคิด ทฤษฎี เกี่ยวกับวิธีวิทยาการถ่ายทอดความรู้ รูปแบบและเทคนิคที่ทันสมัยในการถ่ายทอดความรู้ในศตวรรษที่ 21 การจัดการสิ่งแวดล้อมเพื่อการเรียนรู้ ศิลปะการสร้างแรงจูงใจในการเรียนรู้ การบูรณาการองค์ความรู้สู่การถ่ายทอดอย่างเหมาะสม ต่อสถานการณ์ปัจจุบัน | วิชาใหม่ที่สะท้อนถึงอัตลักษณ์ของมหาวิทยาลัย และสอดคล้องกับปรัชญาการจัดการศึกษาหมวดวิชาศึกษาทั่วไป |
|  | **GEN 1306 ความเป็นพลเมืองกับการพัฒนาท้องถิ่น (3-0-6)** **Citizenship and Local Development** การพัฒนาตนเองด้วยการเรียนรู้โดยเน้นการทำกิจกรรม (Active Learning) ให้เป็นพลเมืองที่ตระหนักถึงบทบาทหน้าที่ของความเป็นพลเมืองตามหลักประชาธิปไตย สิทธิมนุษยชน ความเสมอภาค และคุณลักษณะที่ดีของความเป็นพลเมือง การเสริมสร้างจิตสาธารณะ ความรับผิดชอบต่อสังคม จิตอาสากับการมีส่วนร่วมในการพัฒนาท้องถิ่น การปฏิบัติการเรียนรู้ชุมชนภาคสนาม การจัดทำโครงงานเพื่อการพัฒนาท้องถิ่น | รายวิชาใหม่ สร้างขึ้นเพื่อให้สอดคล้องกับปรัชญาของรายวิชา หมวดวิชาศึกษาทั่วไป  |
| **กลุ่มวิชาวิทยาศาสตร์-คณิตศาสตร์**  |
| **GSCI 1101 การคิดและการตัดสินใจ 3(3-0-6)** **Thinking and Decision Making**  หลักการและกระบวนการคิดของมนุษย์ ความคิดสร้างสรรค์ การวิเคราะห์ข้อมูลข่าวสาร โดยการใช้หลักตรรกะ การใช้เหตุผล การคิดเชิงตัวเลข กระบวนการตัดสินใจ ทฤษฎีการตัดสินใจ กำหนดการเชิงเส้นและร้อยละในชีวิตประจำวัน เพื่อสามารถประยุกต์ใช้ในการดำเนินชีวิตอย่างถูกต้อง | **GEN 1401 การคิดและการตัดสินใจ 3(3-0-6)** **Thinking and Decision Making** หลักการและกระบวนการคิดของมนุษย์ ความคิดสร้างสรรค์ การวิเคราะห์ข้อมูลข่าวสาร โดยการใช้หลักตรรกะ การใช้เหตุผล การคิดเชิงตัวเลข กระบวนการตัดสินใจ ทฤษฎีการตัดสินใจ เพื่อสามารถประยุกต์ใช้ในการดำเนินชีวิตอย่างถูกต้อง | ปรับเนื้อหาวิชาโดยตัดสาระทฤษฎีที่เน้นการใช้คณิตศาสตร์เป็นหลักเปลี่ยนเป็นเน้นฝึกกระบวนการคิดในด้านต่าง ๆ เพื่อให้ผู้เรียนคิดเป็นและมีเหตุมีผล เพื่อให้สามารถนำไปใช้ได้ในชีวิตประจำวัน  |
| **GSCI 1102 เทคโนโลยีสารสนเทศเพื่อชีวิต 3(3-0-6)**  **Information Technology for Life** หลักการ ความสำคัญ องค์ประกอบของระบบสารสนเทศ ประเภทข้อมูลแหล่งที่มาของสารสนเทศ ประโยชน์ของอินเทอร์เน็ต ความเกี่ยวข้องของสารสนเทศในการใช้ชีวิตประจำวัน พาณิชย์อิเล็กทรอนิกส์ เทคโนโลยีที่ใช้ในการจัดการฐานความรู้และการสร้างสารสนเทศ พระราชบัญญัติว่าด้วยการกระทำความผิดเกี่ยวกับคอมพิวเตอร์ จริยธรรมและกฎหมายทางคอมพิวเตอร์ ระบบเครือข่ายและอินเทอร์เน็ต ความปลอดภัยบนคอมพิวเตอร์ และการยศาสตร์ |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการรู้ดิจิทัล และรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 1103 สารสนเทศเพื่อการเรียนรู้ 3(3-0-6)** **Information for Learning** ความหมาย ความสำคัญของการสื่อสาร ทักษะการรู้สารสนเทศ วิธีการสืบค้นสารสนเทศจากแหล่งสารสนเทศที่หลากหลาย การวิเคราะห์เนื้อหา การประเมินคุณค่าของสารสนเทศ และการรู้เท่าทันสื่อ การอ้างอิงและการเขียนบรรณานุกรมที่ถูกต้อง กฎหมายที่เกี่ยวข้องและจริยธรรมในการใช้สารสนเทศ |  | ตัดรายวิชา โดยนำเนื้อหาบางส่วนไปบูรณาการในรายวิชาภาษาไทยเพื่อการสื่อสาร และรายวิชาการรู้ดิจิทัล เพื่อให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 2102 วิทยาศาสตร์และเทคโนโลยี 3(3-0-6)** **ในชีวิตประจำวัน**  **Science and Technology in Daily Life** ความสำคัญของวิทยาศาสตร์และเทคโนโลยี พัฒนาการของวิทยาศาสตร์และเทคโนโลยีกับการประยุกต์ใช้เทคโนโลยีชีวภาพ ตลอดจนการจัดการสิ่งแวดล้อมในชีวิตประจำวัน การใช้สารเคมีและความรู้เกี่ยวกับฟิสิกส์ในชีวิตประจำวัน เทคโนโลยีอุตสาหกรรมในท้องถิ่น สังคมและโลก  |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการรู้ดิจิทัล และรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 2201 วิทยาศาสตร์เพื่อคุณภาพชีวิต 3(3-0-6)** **Science for Quality of Life** ความหมายและความสำคัญของวิทยาศาสตร์กับการเสริมสร้างคุณภาพชีวิต การประเมินคุณภาพชีวิต เทคนิคการพัฒนาคุณภาพชีวิต สุขภาพและปัจจัยกำหนดสุขภาพ การดูแลสุขภาพส่วนบุคคลและชุมชน การพัฒนาอนามัยเจริญพันธุ์ เพศศึกษาและโรคติดต่อทางเพศสัมพันธ์ สุขอนามัยในบ้านพักอาศัย การสุขาภิบาลที่อยู่อาศัย การปรับปรุงที่อยู่อาศัย การเลือกใช้เสื้อผ้าและเครื่องนุ่งห่ม การดูแลรักษาเสื้อผ้าและเครื่องนุ่งห่ม |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 2202 อาหารเพื่อสุขภาพ 3(3-0-6)** **Food for Health**  ความสัมพันธ์ของอาหารเพื่อสุขภาพ อาหารและโภชนาการสำหรับบุคคลในวัยต่าง ๆ อาหารบำบัดโรคหรือโภชนาบำบัด อาหารและผลิตภัณฑ์อาหารเพื่อสุขภาพ ภูมิปัญญาอาหารพื้นบ้าน การเลือกบริโภคอาหารและการอ่านฉลากโภชนาการ โรคและอันตรายที่เกิดจากการบริโภคอาหารไม่ปลอดภัย อาหารล้างพิษ อาหารชะลอความชราและต้านอนุมูลอิสระ และการเลือกบริโภคผลิตภัณฑ์เสริมอาหาร |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 2203 การเกษตรเพื่อคุณภาพชีวิตที่ดี 3(3-0-6)** **Agriculture for Quality of Life**ความสำคัญของการเกษตรกับการดำรงชีวิตของมนุษยชาติ การเกษตรเพื่อพึ่งพาตนเองอย่างยั่งยืน การปลูกพืชและเลี้ยงสัตว์แบบเกษตรปลอดภัย การบูรณาการเกษตรกับศิลปวัฒนธรรม ความเชื่อ และภูมิปัญญาท้องถิ่น การปลูกพืชสมุนไพรในครัวเรือน พรรณไม้ดอกไม้ประดับและการจัดตกแต่ง ภูมิทัศน์เพื่อเสริมสร้างสุขภาวะที่ดีทั้งด้านร่างกายและจิตใจ |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
| **GSCI 2204 วิทยาศาสตร์การออกกำลังกาย 3(3-0-6)**  **Exercise Science** ความสำคัญและหลักการทางวิทยาศาสตร์ การออกกำลังกายการเลือกกิจกรรมกีฬาและนันทนาการ การจัดโปรแกรมฝึกการออกกำลังกายให้เหมาะสม การตรวจสอบสุขภาพทางกาย การทดสอบและการเสริมสร้างสมรรถภาพ ทางกาย การป้องกันและดูแลอาการบาดเจ็บจากการออกกำลังกายและการเล่นกีฬา โภชนาการกับการออกกำลังกาย และผลการออกกำลังกาย  |  | ตัดรายวิชา โดยนำเนื้อหาบางส่วนไปบูรณาการสร้างรายวิชาการดูแลสุขภาพแบบองค์รวม ให้สอดคล้องกับสถานการณ์ปัจจุบัน และเป็นไปตามปรัชญาการจัดการศึกษาหมวดวิชาศึกษาทั่วไป |
|  | **GEN 1402 การรู้ดิจิทัล 3(3-0-6)** **Digital Literacy** แนวคิดเกี่ยวกับการใช้งานดิจิทัล สิทธิและความรับผิดชอบ ความสามารถในการค้นหาและเลือกข้อมูล การสื่อสารที่มีประสิทธิผล การรู้สารสนเทศ ความรู้ความเข้าใจและการเข้าถึงสื่อดิจิทัล ความปลอดภัยทางอิเล็กทรอนิกส์ แนวปฏิบัติในสังคมดิจิทัล และกฎหมายดิจิทัล | รายวิชาใหม่ สร้างขึ้นเพื่อให้สอดคล้องกับปรัชญาของรายวิชา หมวดวิชาศึกษาทั่วไป โดยบูรณาการจากรายวิชา เทคโนโลยีสารสนเทศเพื่อชีวิต สารสนเทศเพื่อการเรียนรู้ วิทยาศาสตร์และเทคโนโลยีในชีวิตประจำวัน ในหลักสูตรเดิม |
|  | **GEN 1403 การดูแลสุขภาพแบบองค์รวม 3(3-0-6)** **Holistic Health Care**การดูแลสุขภาวะที่ให้ความสำคัญในความเป็นองค์รวมของทุกมิติ อันได้แก่ ร่างกาย จิตใจ อารมณ์ และจิตวิญญาณ ให้มีความสัมพันธ์กันอย่างสมดุลเพื่อให้บรรลุเป้าหมายการมีสุขภาวะที่ดี ความหมายและความสำคัญของสุขภาพ อนามัยส่วนบุคคล การดูแลสุขภาพระดับครอบครัว และชุมชน การดูแลสุขภาพกายและใจ การออกกำลังกาย การเลือกกิจกรรมกีฬา และนันทนาการ การจัดโปรแกรมฝึกการออกกำลังกายให้เหมาะสม การตรวจสอบสุขภาพทางกาย โภชนาการกับการออกกำลังกาย อาหารและโภชนาการสำหรับบุคคลในวัยต่าง ๆ โรคและอันตรายที่เกิดจากการบริโภคอาหารไม่ปลอดภัย | รายวิชาใหม่ สร้างขึ้นเพื่อให้สอดคล้องกับปรัชญาของรายวิชา หมวดวิชาศึกษาทั่วไป โดยบูรณาการจากรายวิชา วิทยาศาสตร์เพื่อคุณภาพชีวิต วิทยาศาสตร์การออกกำลังกาย และอาหารเพื่อสุขภาพ ในหลักสูตรเดิม |